Die vlerk is die gedeelte van 'n vliegtuig wat die stukrag veroorsaak en dit sodoende moontlik maak vir 'n vliegtuig om te kan vlieg. Vliegtuie het gewoonlik twee vlerke, een elk weerskante aan die romp vasgeheg, maar soms bestaan die vliegtuig uit een enkele vlerk met die romp daaronder gemonteer. Die feit dat die vlerk teen 'n sekere invalshoek ten opsigte van die rigting van beweging staan veroorsaak dat daar 'n reaksiekrag ontstaan (stukrag) wat die vliegtuig opwaarts druk weens die Bernoulli-beginsel. Sedert die ontwikkeling van die eerste vliegtuig is die vlerkprofiel geleidelik verbeter om die doeltreffendheid daarvan te verbeter. Die meegaande afbeelding toon die tipiese onderdele wat by 'n vliegtuigvlerk voorkom. Puntvlerk (Engels: winglet/sharklet) Rolroer (Engels: aileron) vir lae snelhede Rolroer vir hoë snelhede Stroomlynkap Binneste welwingsklep (Engels: slat of leading edge flap) Buitenste welwingsklep Drievoudig uitskuifbare binnewelwingsklep (Engels: (trailing edge) flap) Drievoudig uitskuifbare buitewelwingsklep Stoorklep Gekombineerde Stoor- en Remklep


Die Weegskaal (Lat: Libra) is die Westerse astrologiese teken van mense wat tussen ongeveer 23 September en 23 Oktober gebore is. Dit is die sewende teken van die Diereriem en die enigste wat deur ’n lewelose voorwerp gesimboliseer word en nie deur ’n mens of dier nie. Die Weegskaal is een van die drie lugtekens en vier hooftekens. Dis ’n manlike, positiewe, ekstroverte teken en is vergelykbaar met die Hond van die Sjinese Diereriem. Die tradisionele heerser van die Weegskaal is Venus. Weegskale kom volgens die astrologie goed oor die weg met lede van die ander lugtekens, Waterdraer en Tweeling. Jou son- of sterreteken het betrekking op die stand van die Son tydens jou geboorte. Astroloë verdeel die Diereriem, die denkbeeldige gordel aan die hemelruim waarlangs die planete beweeg, in twaalf dele: die son- of sterretekens. Die "sterrebeelde" is eintlik die astronomiese konstellasies aan die hemelruim en kom weens die presessie van die nageweningspunte nie meer ooreen met die twaalf tekens wat in die astrologie gebruik word nie.


Die oorspronklike Barnsteenkamer, 'n kamer wat in opdrag van die Pruisiese koning Frederik I met muurversierings uit barnsteenelemente vervaardig is, was aanvanklik in die stadskasteel van Berlyn ingebou. In 1716 het die Pruisiese koning Frederik Willem I dit aan die Russiese tsaar Pieter die Grote geskenk. Byna twee eeue lank het die Katharina-paleis in Tsarskoje Selo naby Sint Petersburg die kosbare kamer gehuisves. Vanaf 1942 is die Barnsteenkamer in die Koningsbergse Slot vertoon, maar teen die einde van die Tweede Wêreldoorlog het dit spoorloos verdwyn. Die gerekonstrueerde Barnsteenkamer word sedert 2003 in die Katharina-paleis vertoon. Die Barnsteenkamer was oorspronklik vir die Slot Charlottenburg naby Berlyn bestem en is volgens 'n ontwerp van die argitek en beeldhouer Andreas Schlüter vervaardig. Die kamer se muurpanele is volledig van baarnsteen gemaak, en mense het na die Barnsteenkamer later as die "Agste wonder van die wêreld" verwys. Die Deense barnsteendraaier Gottfried Wolffram was danksy 'n aanbeveling deur koning Frederik IV van Denemarke waarskynlik vanaf 1701 in diens van Frederik I van Pruise in Koningsberg werksaam. In 1706 is die uitvoering van die werk aan die barnsteenmeesters Ernst Schacht en Gottfried Turau uit Danzig (tans Gdansk) oorgedra aangesien Wolffram se pryse te hoog geraak het.


Die Suid-Afrikaanse regering het sedert 1994 aansienlike teenrookwetgewing aangeneem. Hierdie wetgewing behels beide gesondheidswaarskuwings en rookbeperkings. In 1995 het wetgewing in werking getree wat die plaas van waarskuwings op sigaretpakkies in Suid-Afrika verpligtend maak. Tot en met 2000 het geen rookbeperkings in Suid-Afrika gegeld nie, met die uitsondering van 'n beperking op rook in vliegtuie. In Januarie 2001 het 'n wysigingswet in werking getree en aansienlike beperkings geplaas op rook in openbare plekke, insluitend restaurante. Ekonomiese navorsing ondersteun 'n negatiewe verwantskap tussen die verbruik van sigarette en die prys van sigarette. Die regering gebruik daarom ook aksynsbelasting om rook te ontmoedig. Daar is egter nie eenstemmigheid onder navorsers omtrent die presiese impak van prysstygings op rookgedrag in Suid-Afrika nie, aangesien 'n verskeidenheid ander faktore ook rookgedrag negatief beïnvloed. Hierdie faktore sluit in verhoogde inkomste asook 'n breër bewustheid van die gesondheidsgevare wat met rook gepaard gaan. Daar is ook 'n rookverbod in Suid-Afrika op voertuie wat minderjariges onder 12 aanboord het.


Suid-Afrikaanse mededingingsbeleid word beliggaam in die Mededingingswet No 89 van 1998. Die wet het drie liggame tot stand gebring: die Mededingingskommissie, Mededingingstribunaal en die Mededingingsappélhof. Mededingingskommissie Hierdie artikel is ’n saadjie. Voel vry om Wikipedia te help deur dit uit te brei.


Chaos (Grieks: Χαος, Khaos, "leegte") is in die Griekse mitologie die niks waaruit die eerste Griekse gode ontstaan het. Dit is ’n eindelose gat waarin alles val; nie na onder nie, want geen oriëntasie is moontlik nie, maar na alle kante toe. Uit hierdie uitgestrekte en duistere wanorde het orde ontstaan in die vorm van die Aarde. Die kinders van Chaos het saam met hul vader die berge, die see en die hemel geskep. Hulle het ook 12 Titane, 3 siklope en 3 reuse met honderd arms elk gemaak. Van die 12 Titane is Okeanos, Iapetos en Kronos die bekendste. In Teogonie van Hesiodus word genoem dat die eerste bestaande objekte uit die niks van Chaos ontstaan het; sy kinders Nyx (die nag), Erebos (die duisternis), Eros (die liefde), Gaia (die aarde) en Tartaros (die onderwêreld). Volgens sommige bronne het die laaste twee gode egter onafhanklik van Chaos ontstaan. Volgens Hesiodus het die skepping van lewe in die godewêreld op twee maniere geskied: óf deur seksuele interaksie óf deur deling.


Makro-ekonomie is gemoeid met die studie van ekonomiese verwantskappe op die makro-, en gewoonlik die nasionale vlak. Die vakgebied word tradisioneel verdeel in twee studierigtings: sakesiklusteorie en groeiteorie. Waar die vak vroeër in verskeie denkskole verdeel was, is sodanige skoolvorming vandag minder algemeen en is makro-ekonome veel meer op empiriese ondersoek ingestel. Empiriese navorsing impliseer dat ekonome vandag veel meer wetenskaplik met ekonomiese data omgaan – iets wat nie noodwendig deur getrouheid aan 'n bepaalde denkskool gedien word nie. Trouens, die totale versameling van kennis waaroor die meeste makro-ekonome saamstem is 'n samevoeging van insigte uit verskeie denkskole. Makro - ekomomie verwys ook na die kringloopmodel wat die inter aksie tussen die huishoudelike sektor, sakesektor, openbare sektor asook die buitelandse sektor. Hierdie artikel is ’n saadjie. Voel vry om Wikipedia te help deur dit uit te brei.


Nyx, soms ook Nuuks, is in die Griekse mitologie die oergodin van die nag. Sy was deel van die skepping van die aarde en was die moeder van ’n paar verpersoonlikende gode soos Hipnos (slaap) en Tanatos (die dood). Sy kom selde in die mites voor, maar was duidelik baie magtig en beeldskoon. In Hesiodos se Teogonia is Nyx gebore uit Chaos; sy het baie kinders en hul name is veelseggend. Saam met Erebos, die god van skadu's en donkerte, verwek sy onder andere Eter (atmosfeer) en Hemera (dag). Later, op haar eie, verwek sy Momus (blaam), Ponos (werk), Moros (noodlot), Tanatos (die dood), Hipnos (slaap), Charon (aan die stuur van die veerboot na Hades), die Oneiroi (drome), die Hesperiede, die Keres en die skikgodinne, Nemesis (vergelding), Apate (misleiding), Filotes (vriendskap), Geras (ouderdom) en Eris (onmin).


Hemera (Grieks: Ἡμέρα) was in die Griekse mitologie een van die eerste of oergode. Sy was die verpersoonliking van die dag en volgens Hesiodus die dogter van Erebos en Nyx (Nag). Hyginus sê egter in sy voorwoord tot die Fabulae dat Chaos haar vader/moeder was en Nyx haar suster. Sy was die vroulike eweknie van haar broer en man, Eter (Lug), maar nie een van hulle kom dikwels voor in mites of kultusse nie. Volgens Hyginus is haar kinders Uranos, Gaia en Talassa, terwyl Hesiodus net Talassa noem. Volgens die Teogonie verlaat Hemera Tartaros net wanneer Nyx dit binnegaan, en omgekeerd (as simbool van die wisselwerking tussen dag en nag). Hierdie artikel is merendeels vertaal vanaf die Engelse Wikipedia-artikel en:Hemera Hesiodus. Teogonie, 124-125. Hesiodus. Theogonie, 744. Hemera in klassieke letterkunde


Hierdie artikel handel oor die etniese groep. Vir die taal, sien Nederlands. Die begrip Nederlanders (Nederlander, die Nederlandse volk) bevat verskeie definisies, en hulle kan afgesonder, verwant of deels oorlappend teenoor mekaar staan. Hieronder word die verskillende begrippe gedefinieer, waarna die artikel verder uitbrei oor die Nederlandse entisiteit. Die Rykswet op die Nederlandskap (Nederlands: Rijkswet op het Nederlanderschap) bepaal of iemand 'n Nederlander is. 'n Gelykwaardige term is Nederlandse staatsburger, Nederlandse onderdaan (maar sien ook onder), en iemand met die Nederlandse nasionaliteit. In die meeste andere lande (byvoorbeeld België of Spanje) word die woord nasionaliteit of 'n vertaling van die woord, meer gebruik vir 'n begrip wat digter by entisiteit lê. In Nederland word die staatsburgerskap in die reël bekom deur geboorte. Die hoofreël van die Rykswet op Nederlandskap is dat iemand 'n Nederlander is, as op die moment van geboorte één van die ouers 'n Nederlander is. Daarna kan die staatsburgerskap ook deur naturalisasie verkry word. Mens kan die Nederlandse staatsburgerskap verloor wanneer die staatsburgerskap van 'n ander land vrywilliglik aangeneem word.


Die regeringsetel is die administratiewe stad van 'n land waar die regering (en meestal ook die parlement) gestel is. Die regeringsetel is meestal ook die land se hoofstad, maar dit is nie altyd die geval nie. In Nederland, byvoorbeeld is Amsterdam die hoofstad, maar Den Haag is die regeringsetel. In Suid-Afrika, daarteenoor, is Pretoria beide die hoofstad asook die regeringsetel. Lande waar die regeringsetel nie die land se hoofstad is nie: Die regeringsetel van Benin is Cotonou en die hoofstad is Porto Novo. Die regeringsetel van Bolivië is La Paz en die hoofstad is Sucre. Die regeringsetel van eSwatini is Lobamba en die hoofstad is Mbabane. Die regeringsetel van Ivoorkus is Abidjan en die hoofstad is Yamoussoukro. Die regeringsetel van Maleisië is Putrajaya en die hoofstad is Kuala Lumpur. Die regeringsetel van Nederland is Den Haag en die hoofstad is Amsterdam. Die regeringsetel van Sri Lanka is Sri Jayawardenepura en die hoofstad is Colombo. Die regeringsetel van Tanzanië is Dar-es-Salaam en die hoofstad is Dodoma. Die Switserland het de jure geen hoofstad en die regeringsetel is de facto Bern.


Habenhauser FV is 'n sportklub uit Bremen in die deelstaat Vrye Hansestad Bremen in Duitsland. Behalwe sokker, het die klub ook 'n dames-gimnastiekafdeling. Habenhausen is 'n stadsdeel van Bremen wat tot in 1946 'n onafhanklike dorp was. Die klub is op 2 Maart 1952 gestig as 'n suiwer sokkerklub en het een gebly totdat die gimnastiek-afdeling vir dames in 1983 gevestig is. Tot op daardie stadium was daar nog nooit 'n sokkerklub in Habenhausen nie en was die belangrikste sport in die area handbal. Die klub het deur die jare 'n lae profiel in die Bremen-stadsligas gehandhaaf en het eers op die Duitse sokkerradar verskyn toe daar drie keer in drie seisoene gepromoveer is tussen 1996 en 1998. Die promosie in 1998 na die Verbandsliga op die 5de vlak van die sokkerstruktuur was ook die klub se grootste prestasie tot op hede. Amptelike klubwerf


Hampshire (soms ook Southamptonshire genoem) is 'n graafskap in die suide van Engeland in die Verenigde Koninkryk. Die seremoniële graafskap sluit in die stede van Southampton en Portsmouth, maar om administratiewe doeleindes beskik hierdie twee stede oor unitêre owerhede (unitary authorities). Die seremoniële graafskap het 'n bevolking van 1,8 miljoen in die 2011-sensus gehad en die administratiewe graafskap 'n bevolking van 1,32 miljoen. Die seremoniële graafskap is die 5de grootste graafskap in die land. Die oppervlakte van die seremoniële graafskap is 3 769 km² en die administratiewe graafskap 3 679 km². Hampshire grens aan die graafskappe (kloksgewyse van wes) Dorset, Wiltshire, Berkshire, Surrey and Wes-Sussex. Die hoofstad van Hampshire is Winchester. Volgens die 2001-sensus het die stad 'n bevolking van 1 644 249 gehad. 96,73% van die inwoners was wit mense, gevolg deur 1,34% Asiate en 'n gemengde ras op 0,84%. 73,86% se geloof was die Christendom. Die administratiewe graafskap van Hampshire het elf distrikte. Volgens die 2011 volkstelling is die bevolking van enkele distrikte tussen 91 000 (Hart) en 176 000 (New Forest).


Koerbat Iwanof was in die 17de eeu ’n ontdekkingsreisiger in Siberië. Hy was ’n Kosak wat in 1642 die eerste bekende kaart van die Russiese Verre-Ooste geteken het. Hy en sy geselskap het die Baikal-gebergte te voet oorgesteek en die Baikalmeer ontdek. Akademiese woordeboeke en ensiklopedieë (in Russies). URL besoek op 2009-12-17. Noord-Baikal Geargiveer 3 Junie 2013 op Wayback Machine (in Russies). URL besoek op 2009-12-17. Hierdie Rusland-verwante artikel is ’n saadjie. U kan help deur dit uit te brei.


Die term Plejades kan verwys na: Die Plejades (mitologie), sewe dogters van die Griekse god Atlas. Die Plejades (sterreswerm), of Sewe Susters, 'n sterreswerm.


Oos-Sussex (Engels: East Sussex) is die graafskap saamgestel uit die oostelike deel van die historiese graafskap Sussex. Die graafskap van Sussex is sowat 800 jaar gelede verdeel, en behels vandag Wes-Sussex en Oos-Sussex. Die graafskap lê in die suidooste van Engeland en het 'n bevolking van sowat 840 400 in 2017 gehad. Wikimedia Commons het meer media in die kategorie Oos-Sussex. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die jaar 2023 sal 'n gewone jaar wees wat volgens die Gregoriaanse kalender op 'n Sondag sal begin. Dis sal die 23ste jaar van die 21ste eeu n.C. wees. Soos ander gewone jare sal die jaar 12 maande, 52 weke en 365 dae hê. 18 Mei – Hemelvaartsdag. Slowenië is van voorneme om sy enigste kernreaktor af te skakel. 8 September–28 Oktober – Die 10de Rugbywêreldbeker word in Frankryk aangebied. Oktober–26 November – Die 13de Krieketwêreldbeker word in Indië aangebied. Die "Compact of Free Association" tussen die Verenigde State van Amerika, die Gefedereerde State van Mikronesië en die Marshalleilande verval. Die Volksrepubliek China sal die Sowjetunie as staat met die langslewende kommunistiese regering aflos. Die Sowjetunie het 74 jaar, vanaf 1917 tot 1991 bestaan, en die Volksrepubliek is in 1949 gestig. Die hoofspeler uit die film Click (2006), Michael Newman (gespeel deur Adam Sandler) word na die jaar 2023 verplaas nadat hy met sy afstandbeheerder speel.


Malandela kaLuzumana was 'n Zoeloekoning. Sy voorganger was sy vader, Koning Luzumana. Sy seun, Ntombhela kaMalandela, het hom later opgevolg. Hierdie artikel is ’n saadjie. Voel vry om Wikipedia te help deur dit uit te brei.


Jama kaNdaba (oorlede 1781) was die seun van Ndaba kaMageba en hoof van die Zoeloenasie vanaf ongeveer 1763 tot 1781. Hierdie artikel is ’n saadjie. Voel vry om Wikipedia te help deur dit uit te brei.


Nir Barkat, Hebreeus: ניר ברקת , (gebore op 19 Oktober 1959 in Jerusalem) is 'n Israelse entrepreneur in die inligtingstegnologie die van 2008 tot 2018 die negende burgemeester van Jerusalem was gewees. Sedert 30 April 2019 is hy 'n lid van die Knesset. Barkat is 'n regs politikus. Hy was lid van die politieke party Likoed maar het in 2005 premier Ariel Sharon gevolg na Kadima. Omdat hy teen die opdeling van Jerusalem tussen Israel en die Palestyne is, het hy later ook uit Kadima getree. In 2015 het hy weer aansluit bij die Likoed-party. Hy het in die valskermtroep gedien en rekenaarwetenskap aan die Hebreeuse Universiteit van Jerusalem gestudeer. Nir Barkat is getroud en het drie kinders. Secular candidate Nir Barkat wins Jerusalem mayoral race, Haaretz, 12 November 2008 (en) Nir Barkat, webwerf van die Knesset Hierdie artikel is ’n saadjie. Voel vry om Wikipedia te help deur dit uit te brei.


Die Suidelike Provinsie is een van Zambië se nege provinsies. Hierdie artikel is ’n saadjie. Voel vry om Wikipedia te help deur dit uit te brei.


Kolomenskoje (Russies: Коломенское) is ’n voormalige keiserlike landgoed ’n paar kilometer suidoos van Moskou, op die antieke pad na die dorp Kolomna (vandaar die naam). Die skilderagtige landskap aan die oewers van die Moskwa-rivier het in die 1960's deel van Moskou geword. Kolomenskoje word vir die eerste keer in 1339 in die testament van Iwan Kalita genoem. Mettertyd is die dorpie ontwikkel tot ’n gunsteling-landgoed van die grootprinse van Moskowië. Die oudste gebou wat nog staan, is die Hemelvaartkerk (1532), wat met wit stene gebou is om die langverwagte geboorte van ’n troonerfgenaam, die toekomstige Iwan die Verskriklike, te vier. Die tentdak is ’n wegbreek van die Bisantynse argitektuur. Dit is sedert 1994 op die Unesco-wêrelderfenislys. Aan die ander kant van die kloof vanaf Kolomenskoje kan die Kerk van Johannes die Doper met sy vyf tentdakke uit 1547 gesien word. Die ontstaan van die kerk is onseker, maar sy argitektuur verteenwoordig ’n oorgangsfase tussen Kolomenskoje se Hemelvaartskerk en die Sint Basilius-katedraal in Moskou.


Die Wit Monumente van Wladimir en Soezdal (Russies: Белокаменные памятники Владимира и Суздаля) is die naam van ’n Unesco-wêrelderfenisgebied in Rusland. Dit sluit agt Middeleeuse kalksteenmonumente van Zalesje, ’n historiese Russiese streek, in: Die Mariahemelvaart-katedraal in Wladimir (1158-'60, 1185-'89); Die Goue Poort in Wladimir (1158-'64); Die Katedraal van Sint Demetrius in Wladimir (1194-'97); Die kasteel van Andreas die Vrome in Bogoljoebowo (1158-'65); Die Kerk van die Voorspraak aan die Nerl in Bogoljoebowo (1165); Die Soezdalse Kremlin met die Katedraal van die Herkoms in Soezdal (1222-'25, aangebou in die 16de eeu); Die Sint Jefimijef-klooster in Soezdal (meestal 16de eeu); Die Kerk van Boris en Gleb in Kideksja (1152). Wikimedia Commons het meer media in die kategorie Wit Monumente van Wladimir en Soezdal. Hierdie artikel is in sy geheel of gedeeltelik vanuit die Engelse Wikipedia-artikel vertaal Hierdie Rusland-verwante artikel is ’n saadjie. U kan help deur dit uit te brei.


Volgens die Bybel rus die Heilige Gees die Christelike gelowige toe met gawes. Die gawes van die Heilige Gees word saamgevat in 1 Korintiërs 12 in die Nuwe Testament. Nege gawes word aan mense afsonderlik gegee met die oog op wat nuttig is (volgens 1 Korintiërs 12:7), volgens die wil van die Heilige Gees (volgens 1 Korintiërs 12:11). Woord van wysheid Woord van kennis Geloof Gesondmaking Wonders doen Profeteer Tussen die geeste onderskei Ongewone tale of klanke gebruik Ongewone tale of klanke uitlê 1 Korintiërs 12, 1983-Vertaling, Bybelgenootskap van Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Rudolph Petrus (Ollie) Viljoen was 'n Afrikaanse musikant, orkesleier, storieverteller, TV-regisseur en radio-omroeper. Hy was self 'n fenomenale storieverteller en het onder andere die gewilde programme Spies en Plessis met permissie en Maak ’n las geskep. Hy was ook die aanbieder van Die Boereorkes Kompetisie en omroeper van RSG se boeremusiekprogram, Vastrap. Hy was getroud met Estelle Viljoen, lektrise in Afrikaanse Letterkunde by onder andere TUKS en RAU (Deesdae UJ). Hulle het twee kinders, Willem en Enel. Estelle sterf tragies in 'n motorongeluk in 2000 saam met Ollie se boesemvriende Tolla van der Merwe en Koos Meyer. In 2007 verhuis Ollie van Johannesburg na Sandbaai in die Weskaap. In plaas van aftree begin hy al hoe meer optree vertel hy destyds met sy skerp sin vir humor. Hy bly ook besig met CD-opnames, toere, produksies en solovertonings dwarsoor die land en selfs oorsee in Londen, Argentinie en Amerika. In 2008 is hy saam met Valiant Swart met 'n SAMA-prys vir hulle album Vuur En Vlam in die kategorie Beste Afrikaanse Tradisionele Album bekroon.


Orlando Pirates is 'n Suid-Afrikaanse sokkerklub in Johannesburg. Die klub word in 1937 in Orlando, Soweto gestig maar skuif later na Parktown. Hulle tuisveld is die Orlandostadion. The Bucs (hulle bynaam) het reeds baie kompetisies gewen, bv. agt keer die nasionale titel van Suid-Afrika (waarby vier keer vir die NPSL) en in 1995 (as eerste Suid-Afrikaanse span) die CAF Kampioene-liga. Die naam 'Pirates' is ontleen van die 1940-film "The Sea Hawk" waarin Errol Flynn speel. Pirates ondervind strawwe mededinging van die ander spanne uit Soweto, soos Kaizer Chiefs. Die Soweto Derby tussen dié twee spanne is een van die bekendste derbies in Afrika. Kampioen van Suid-Afrika (9) 1970/71, 1972/73, 1974/75, 1975/76, 1993/94, 2000/01, 2002/03, 2010/11, 2011/12 (naaswenner (4): 1999/00, 2004/05, 2005/06, 2008/09) Suid-Afrikaanse Beker (7) 1973, 1974, 1975, 1980, 1988, 1996, 2011 (naaswenner (7): 1971, 1976, 1977, 1981, 1984, 1998, 2006) CAF Kampioene-liga (1) 1995 CAF Superbeker 1995 Kuper, Simon (Oktober 2009).


Navorsing en ontwikkeling (Engels: Research and Development; vandaar die afkorting R&D) verwys volgens die Organisasie vir Ekonomiese Samewerking en Ontwikkeling na "kreatiewe werk op 'n sistematiese wyse onderneem om die voorraad kennis te vermeerder, wat die kennis van die mens, kultuur en samelewing insluit, en die gebruik van hierdie kennisvoorraad om nuwe toepassings te bedink". OECD Factbook 2008: Economic, Environmental and Social Statistics. Hierdie artikel is ’n saadjie. Voel vry om Wikipedia te help deur dit uit te brei.


Peter Joseph Lenné (* 29 September 1789 in Bonn; † 23 Januarie 1866 in Potsdam) was 'n Pruisiese tuinboukunstenaar en landskapsargitek. Hy word as een van die beduidendste persoonlikhede van die Duitse Klassisisme beskou en het byna 'n halfeeu lank sy stempel op die tuinboukuns in Pruise afgedruk. Lenné het uitgestrekte parke volgens die voorbeeld van Engelse landskapstuine ontwerp en hom in sy laat lewensperiode veral op die sosiaal verdraagsame stadsbeplanning van Berlyn toegespits waar hy groen ontspanningsgebiede vir die stadsbevolking geskep het. Sy werke is meredendeels in die gebied van Berlyn en Potsdam verwesenlik, tog was hy ook in baie ander dele van Duitsland werksaam. 'n Tipiese kenmerk van sy landskapstuine was die veelvuldige siglyne waardeur hy veral in Potsdam die verskillende tuine opties met mekaar verbind en hul geboue in die kollig geplaas het. Die siglyne is as uitgangspunt vir die aanlê van kronkelende paaie en tuinareas gebruik waarby die laasgenoemdes met eksotiese plante geaksentueer is. Lenné se werk as landskapsargitek vorm 'n belangrike deel van die Berlyns-Potsdamse kultuurlandskap wat vanuit die Poue-eiland (Pfaueninsel) tot by die stad Werder aan die Havelrivier strek.


Die 11de FIFA Sokker-Wêreldbekertoernooi (Spaans: Copa Mundial de Fútbol – Argentina '78; Engels: FIFA World Cup) is vanaf 1 tot 25 Junie 1978 in Argentinië aangebied. Dit was die eerste Sokker-Wêreldbekertoernooi wat in Argentinië aangebied is en die vierde in Suid-Amerika. 16 nasionale sokkerspanne het aan die FIFA Sokker-Wêreldbekertoernooi in 1978 deelgeneem. Die spanne is in vier groepe verdeel, waarvan die twee beste spanne van elke groep na die tweede rondte deurgedring het. Die boonste spanne van albei groepe het in die eindstryd ontmoet, terwyl die tweede spanne in die klein finale gespeel het. Argentinië wen die trofee nadat hulle Nederland met 3–1 in die eindstryd klop en sodoende hulle eerste wêreldbeker inpalm. Argentinië was ook die vyfde gasheer na Uruguay in 1930, Italië in 1934, Engeland in 1966 en Wes-Duitsland in 1974 wat die toernooi gewen het. Brasilië eindig in die derde en Italië in die vierde plek. Die FIFA Sokker-Wêreldbekertoernooi in 1978 is tydens die militêre diktatuur wat in 1976 tydens 'n staatsgreep aan bewind gekom het beslis. Dié regse militêre diktatorskap is vir die ontvoering en verdwyning van sowat 30 000 mense tydens 'n soort burgeroorlog teen linkse guerillas en intellektuele verantwoordelik.


Die Vickers hardheidstoets is in 1924 ontwikkel deur Smith en Sandland by die Vickers Beperk as 'n alternatief vir die Brinell metode om die hardheid van materiale te meet. Die Vickerstoets is gewoonlik makliker om te gebruik teenoor ander hardheidstoetse, omdat die berekeninge onafhanklik van die inkeper is, en die inkeper kan gebruik word vir alle materiale ongeag die hardheid. Die beginsel hier is, soos met alle gewone peilings van hardheid, dat die materiaal se vermoë om plastiese vervorming te weerstaan vanaf 'n standaardbron waargeneem word. Die Vickerstoets kan gebruik word vir alle metale, en het ook een van die mees veelomvattende skale tussen hardheidstoetse. Die eenheid vir hardheid soos gegee deur die toets staan bekend as die Vickers Piramidegetal (HV) of die Diamant Piramidehardheid (DPH) en kan uit die diagonale se lengtes bereken word met: H V = 0,102 ⋅ 2 ⋅ F ⋅ s i n ( α 2 ) d 2 {\displaystyle HV=0{,}102\cdot {\frac {2\cdot F\cdot sin({\frac {\alpha }{2}})}{d^{2}}}} In de meeste gevalle is die tophoek 136°; die uitdrukking word hierdeur: H V = 0,189 ⋅ F d 2 {\displaystyle HV=0{,}189\cdot {\frac {F}{d^{2}}}} α {\displaystyle \alpha } = tophoek piramide (°) F = toetskrag (gewoonlik in [kgf]) d = rekenkundig gemiddelde diagonale [mm] Die eenhede wat gewoonlik vir HV gebruik word is in kgf/mm2.


Die Brinell-skaal word gekenmerk aan die inkepingshardheid van materiale deur die penetrasievermoë van 'n inkeper wat gelaai word op 'n materiaal toetsstuk. Dit is een van verskeie definisies vir hardheid in materiaalkunde en sterkteleer. Hierdie metode is oorspronklik voorgestel deur 'n Sweedse ingenieur Johan August Brinell in 1900, en was die eerste algemene hardheidstoets wat gebruik is in metallurgie en ingenieurswese. Die grootte van die inkeping en moontlike skade aan die toetsstuk beperk die nut van hierdie toets. Die tipiese toets gebruik 'n 10 mm diameter staalbal vir 'n inkeper met 'n 29 000 N krag. Vir sagter materiale word 'n kleiner krag gebruik, en vir harder materiale 'n wolframkarbiedbal pleks van 'n staalbal. Die inkeping word gemeet en die hardheid bereken soos volg: B H G = 2 P π D ( D − ( D 2 − d 2 ) ) {\displaystyle {BHG}={\frac {2P}{\pi D({D-{\sqrt {(D^{2}-d^{2})}})}}}} waar: BHG = Brinell hardheidsgetal;


Ekonomiese materialisme, ook stofaanbidding, verwys na die manier hoe 'n persoon of groep verkies om hul hulpbronne, veral geld en tyd, aan te wend. 'n Materialis is die benaming vir iemand wat aardse besittings hoog op prys stel. In die algemene gebruik verwys die begrip meer spesifiek na 'n persoon wat hoofsaaklik rykdom en weelde najaag. Partykeer sal so ’n persoon as ’n “opsigtelike verbruiker” (Engels: conspicuous consumer) uitstaan. Vanuit baie oorde, onder andere geloof, omgewingsbewaring en maatskaplike aktivisme, word ekonomiese materialisme teengestaan. Baie gelowe is gekant teen materialisme, omrede dit ’n wig indryf tussen die mens en sy geestelike lewe óf omrede dit tot ’n sedelose leefstyl lei. Heelparty sosiale aktiviste voer aan dat materialisme dikwels op maatskaplike euwels uitloop, soos oorlog, misdaad, armoede, onderdrukking en volkslagting. Daarby bied materialisme dikwels geen sin vir die menslike bestaan nie. Omgewingsbewustes reken materialisme as onvolhoubaar, veral as dit saam met bevolkingsgroei gepaard gaan, vanweë dit omgewingsagteruitgang vererger.


Carisbrook was 'n sportstadion in Dunedin, Nieu-Seeland. Dit was die stad se plaaslike en internasionale rugbystadion, maar is ook al gebruik vir ander sportsoorte soos krieket, sokker, Rugby League en motocross. Carisbrook was het ook al 'n konsert van Joe Cocker aangebied asook voorwedstrydkonserte in die 1990's. In 2011 het Carisbrook sy deure gesluit om plek te maak vir die Forsyth Barrstadion by die Universiteitsplaza in Noord-Dunedin. Die stadion het sedert die 1990's dag- en aandwedstryde aangebied. Dit staan plaaslik bekend as Die Brook en wêreldwyd soms as die House of Pain weens die feit dat rugbytoerspanne gesukkel het om oorwinnings te behaal in die stadion. Carisbrook is tydens die Rugbywêreldbeker 1987 en die Krieketwêreldbeker 1992 ingespan. Die stadion is geleë in die Caversham-voorstad aan die voet van die Glen, 'n steil vallei, en lê tussen die Suid-Eiland hoofspoorlyn en Hillside Ingenieurswerke. Die stadsentrum is ongeveer 3 kilometer noordoos van die stadion en die Staatsnelweg 1 loop naby die noordelike grens van die stadion verby. Carisbrook is genoem na die landgoed van 'n vroeë koloniale setlaar, James Macandrew (die landgoed is vernoem na 'n kasteel in die Eiland Wight).


Die 8ste FIFA Sokker-Wêreldbekertoernooi (Engels: World Cup 1966 – England) is vanaf 11 tot 30 Julie 1966 in Engeland, die "tuiste van sokker", aangebied. Dit was die eerste Sokker-Wêreldbekertoernooi wat in Engeland aangebied is en die vyfde in Europa. 16 nasionale sokkerspanne het aan die FIFA Sokker-Wêreldbekertoernooi in 1966 deelgeneem. Die spanne is in vier groepe verdeel, waarvan die twee beste spanne van elke groep na die uitklopfase deurgedring het. Engeland wen die trofee nadat hulle Wes-Duitsland met 4–2 in die eindstryd klop en sodoende hulle eerste wêreldbeker inpalm. Engeland het daarmee die derde gasheer na Uruguay in 1930 en Italië in 1934 geword om die toernooi te wen. Die eindstryd word veral vir die omstrede "Wembley-doel" onthou, wat deur Engelse ondersteuners as geldig beskou word, maar nie deur Duitse s'n nie. Portugal eindig in die derde en die Sowjetunie in die vierde plek. Die verdedigende kampioen Brasilië is reeds in die groepfase uitgeskakel; die eerste keer wat hierdie lot 'n verdedigende kampioen geval het. Die Suid-Afrikaanse nasionale sokkerspan het nie aan die toernooi deelgeneem nie omrede hulle nie 'n lid van FIFA was nie.


Heroldsbaai is 'n strandoord aan die Suid-Kaapse kus. Dit lê 6,4 km vanaf die George-lughawe en kan met die R404 (die Skimmelkranspad) bereik word. Die strandoordjie was aanvanklik deel van die plaas Brakfontein, toe eiendom van Dirk Lamprecht en later van Frans Gericke. Laasgenoemde se afstammelinge het nog belange in die omgewing. Alhoewel dit eers as Sandstrand bekend was, is dit in 1823 na die eerste dominee op George, Tobias Johannes Herold, 'n ywerige hengelaar, vernoem. Aanvanklik was dit hoofsaaklik George en direkte omgewing se mense wat hier kampeer het. Later is hulle gevolg deur 'n klompie van Oudtshoorn (en veral die Kamanassie). Oompie Meyer en John Urban, beide gesiene inwoners van George, neem in 1904 die taak op hulle om klein erwe af te baken vir die vakansiegangers se tente, waens en afdakke. Boumateriaal is afgelewer op sleë getrek deur muile. Die eerste vakansiehuis word in 1895 vir Matilda Howitson van Blanco gebou. Dit was die eerste tree in die ontwikkeling van 'n formele vakansieoord. Voor 1928 was daar aan die westekant, Sandstrandweg, nog slegs een huis.


Bulbjerg is ’n kalkklipkrans in noordelike Jutland, Denemarke, wat oor Skagerrak uitkyk. Dit is die enigste rots in Jutland en die enigste voëlkrans in Denemarke. Dit is ook die mees suidelike broeiplek van die Brandervoël. Bulbjerg is in die tradisionele Hanharred-distrik, naby Thy, geleë. Oor die eeue heen is kalkblokke uit die krans gekap en as boumateriaal in die omliggende gebied aangewend, of tot ongebluste kalk verwerk. Besoekers het vroeër jare hul name in die kalkrots uitgekerf, waarvan dié van ’n 19de-eeuse koning vandag nog besigtig kan word. Gedurende die Tweede Wêreldoorlog het Duitse magte Bulbjerg as ’n uitkykpos gebruik; ’n klein betonverskansing is opgerig, wat deur die jare heen staande gebly het. Skarreklit was ’n rotsstapel wat ongeveer 100 m vanaf Bulbjerg in die see gestaan het. Dit het tydens ’n storm in 1978 afgebreek, hoewel die rotsbodem gedurende ebgety, of wanneer die seewaters kalm is, waargeneem kan word. Die basis van die stapel het uit vuursteen bestaan, wat teen die eroderende krag van die golwe weerstand kon bied, selfs lank nadat die see die sagter kalk rondom die struktuur al weggevreet het.


Christian Wilhelm Walter Wulff (* 19 Junie 1959 in Osnabrück) is 'n Duitse juris en politikus. Sedert 4 Maart 2003 het hy die amp van eerste minister van die deelstaat Nedersakse beklee. Op 30 Junie 2010 is hy deur die Bundesversammlung as nuwe bondspresident van Duitsland en opvolger van Horst Köhler verkies. Hy het op 17 Februarie 2012 bedank ná media-onthullings oor praktyke tydens sy ampstermyn as premier van Nedersakse wat aan korrupsie grens. Wulff se ouers het van mekaar vervreemd geraak toe hy twee jaar oud was. Nadat die stiefvader die gesin verlaat het, het Wulff op die ouderdom van 16 jaar die versorging van sy moeder oorgeneem wat aan veelvuldige sklerosis gely het en was ook by die opvoeding van sy jonger suster betrokke. Wullf het by die Elisabeth-skool in Osnabrück skoolgegaan en sy Abitur (Duitse matriekeksamen) by die Ernst-Moritz-Arndt-gimnasium afgelê. Hy het regswetenskappe aan die Universiteit van Osnabrück gestudeer en in 1987 die eerste juristiese staatseksamen afgelê. In 1990 het hy die tweede staatseksamen afgelê en was vervolgens as advokaat in Osnabrück werksaam. Wulff is Rooms-Katoliek en het twee kinders. Hy was tussen 1988 en 2007 met Christiane Wulff getrou.


Upanga Mashariki is 'n administratiewe wyk in die Ilala-distrik van die Dar es Salaam-streek van Tanzanië. Volgens die 2002-sensus het die wyk 'n totale bevolking van 7,385 inwoners gehad. "2002 Bevolking- en Behuisingsensus Algemene Verslag" (in Engels). Government of Tanzania. Geargiveer vanaf die oorspronklike op 21 Julie 2009. Besoek op 21 Augustus 2008. Hierdie artikel is ’n saadjie. Voel vry om Wikipedia te help deur dit uit te brei.


De Soechoi Su-33 (NAVO-kodenaam: Flanker-D) is 'n veeldoelige jagvegvliegtuig van die Russiese Vloot. Dit is eintlik 'n verbeterde en verder ontwikkelde Soechoi Su-27, maar is aangepas om vanaf 'n vliegdekskip ontplooi te word. Die Su-33 lyk nogal baie soos die Su-27 betreffende die uiterlike, bewapening en kajuit. Die meeste veranderinge is aangebring om die vliegtuig geskik te maak om vanaf vliegdekskepe te bedryf. Een van die verbeteringe was om die landingstel te verstewig en 'n tweede neuswiel is bygevoeg. Die vlerke kan opvou om plek in die vliegtuigloods te spaar. Die vliegtuig het ook 'n haak om die vangkabel te vang en klein stabiliseringsvlerkies wat help tydens opstyging en landing vanaf die vliegdek aan boord van die Admiraal Koeznetsov. Die Su-33 kan met sy gevorderde elektronika volledig met sy outomatiese loods op die Admiraal Koeznetsov land. Die Su-33 kan in die lug vanaf 'n brandstoftenker hervul word, en kan ook self as brandstofdraende vliegtuig gebruik word. Aan boord van die Admiraal Koeznetsov vervul die Su-33 verskeie rolle.


Ajatolla (Arabies: آية الله; Persies: آیت‌الله; Engels: ayatollah) is 'n hoë titel wat aan Sjiïtiese geestelikes gegee word. Die woord beteken "teken van God" en dié wat die titel het, is kenners van Islam, asook regspraak, etiek en filosofie. Meestal gee ajatollas les aan godsdiensskole. Sommige het die titel groot-ajatolla. Bekende ajatollas: Ruhollah Khomeini, wat die Iranse Rewolusie gelei het. Hoessein-Ali Montazeri, een van die grondleggers van die Iranse Rewolusie, vanaf 1989 'n teenstander van ajatolla Khomeini en van die huidige politieke stelsel is Iran. Ali Khamenei, die huidige geestelike leier van Iran, aanhanger van die konserwatiewes. Ali al-Sistani, die hoogste Sjiïtiese geestelike in Irak. Mohammed Hussein Fadlallah, uit Libanon. Hierdie artikel is ’n saadjie. Voel vry om Wikipedia te help deur dit uit te brei.


'n Studenteraad (SR) is 'n verkose vergadering van studente aan 'n universiteit of ander tersiêre instelling. 'n Studenteraad verteenwoordig die belange van die studentegemeenskap en lê dit voor aan die universiteit se bestuur. Hulle verteenwoordig ook die instansie by nasionale en internasionale studenteliggame. Studente kies gewoonlik 'n voorsitter, ondervoorsitter en ampsdraers uit eie geledere. Naas die pligte wat aan die studenteraad opgelê word, word sekere voorregte ook aan lede toegeken. Studenteraad van die Universiteit Stellenbosch Hierdie artikel is ’n saadjie. Voel vry om Wikipedia te help deur dit uit te brei.


Supersport United is 'n Suid-Afrikaanse sokkerklub wat in Pretoria geleë is en aan die Premier Sokkerliga deelneem. Die klub was oorspronklik bekend as Pretoria Stad. Die klub is in 1994 deur M-Net gekoop waarna toestemming verkry is om die klub te hernoem. Hierdie artikel is ’n saadjie. Voel vry om Wikipedia te help deur dit uit te brei.


George Longane (gebore George Mzwandile Longane op 31 Oktober 1970) is 'n Suid-Afrikaanse sanger. Sy debutalbum, Baie Baie is in 2010 deur Select-musiek vrygestel. Longane was vantevore 'n lid van die musiekgroep Victor and the Rasta Rebels gewees. Hy was ook 'n stigterslid van Reflections. Baie Baie, 2010 SELECT George is baie, baie moeilik om te weerstaan Geargiveer 31 Mei 2010 op Wayback Machine, Beeld, 26 Mei 2010. Lys van Suid-Afrikaanse musikale kunstenaars Baie baie op YouTube Hierdie artikel is ’n saadjie. Voel vry om Wikipedia te help deur dit uit te brei.


Siemens Mobile was 'n dogtermaatskappy van Siemens AG wat sellulêre telefone vervaardig het. In 2005 het die Taiwannese maatskappy, BenQ, die selfoon-dogtermaatskappy van Siemens (wat finansieel aan die agteruitgaan was) oorgeneem en die regte bekom om die Siemens-handelsmerk vir 5 jaar te gebruik. Alvorens die selfoonfiliaal na BenQ oorgedra is, het Siemens €250 miljoen belê en bates van sowat €100 miljoen afgeskryf. Siemens het ook 'n 2,5%-aandeel in BenQ teen €50 miljoen gekoop. BenQ het daaropvolgend selfone onder die BenQ-Siemens handelsmerk verkoop, deur die Duitse eenheid. In 2006 is die Duitse eenheid bankrot verklaar. 1985: verkoop Siemens Mobiltelefon C1. 1994: verkoop Siemens S1, 'n GSM-selfoon. 1997: verkoop die eerste kleurskermselfoon ter wêreld, die Siemens S10, met 4 verskillende kleure (rooi, groen, blou en wit), sowel as die eerste buitelugselfoon, die Siemens S10 Active, met 'n verbeterde stamp-, stof- en plasbeskerming. 1999: verkoop die eerste glyfoon, die Siemens SL10. 2000: aankoop van die Bosch-selfoonafdeling. 2000: verkoop na bewering die eerste selfoon met 'n MP3-speler en eksterne geheuekaartondersteuning (MultiMediaCard), die Siemens SL45. 2003: verkoop die Siemens SX1, die eerste Siemens selfoon met Symbian OS op.


Die Koning Fahd-beker in 1995 is van 6 tot 13 Januarie 1995 in Saoedi-Arabië aangebied en genoem ná koning Fahd bin Abdoel Aziz al-Saoed. Dit was die tweede en laaste keer wat die sokker-konfederasiebeker onder die naam Koning Fahd-beker gespeel is. Die volgende kompetisie is in 1997 onder FIFA se vaandel aangebied. Denemarke wen die toernooi nadat hulle Argentinië met 2–0 in die eindstryd klop. Meksiko eindig in die derde en Nigerië in die vierde plek. Alle wedstryde is gespeel te: (en) fifa.com: Saudi Arabia 1995: Denmark come in from the cold Geargiveer 14 Januarie 2017 op Wayback Machine (en) rsssf.com: 1995 Matches


Nagaina is 'n spinnekop-genus uit die Salticidae-familie (springspinnekoppe). Die naam van die genus is vernoem na Nagaina, 'n karakter in Rudyard Kipling se kortverhaal, Rikki-Tikki-Tavi. Ander Salticidae-genusse met Kipling se karaktername is Bagheera, Messua en Akela. Nagaina berlandi Soares & Camargo, 1948 — Brasilië Nagaina diademata Eugène Simon, 1902 — Brazil Nagaina incunda Peckham & Peckham, 1896 — Meksiko tot Panama Nagaina modesta Caporiacco, 1954 — Frans-Guyana Nagaina tricincta Simon, 1902 — Brasilië


Dubielno is 'n dorp in die Chełm-distrik in die woiwodskap Kujawië-Pommere in Pole. Die dorp is in die Middeleeue gestig. Hierdie artikel is ’n saadjie. Voel vry om Wikipedia te help deur dit uit te brei.


Kucborek is 'n dorp in die Chełm-distrik in die woiwodskap Kujawië-Pommere in Pole. Die dorp is in die Middeleeue gestig. Hierdie artikel is ’n saadjie. Voel vry om Wikipedia te help deur dit uit te brei.


Żygląd is 'n dorp in die Chełm-distrik in die Poolse woiwodskap Kujawië-Pommere. Die dorp is in die Middeleeue gestig. Hierdie artikel is ’n saadjie. Voel vry om Wikipedia te help deur dit uit te brei.


Metrorail is Suid-Afrika se grootste pendelspoordiens en word deur PRASA besit. Metrorail se hoofmandaat ingevolge die Geregtelike Opvolgwet op die SATS-wet (Wet 9 van 1989) is om te verseker dat daar, op versoek van die Nasionale Departement van Vervoer of enige orgaan van die regering, spoorpendeldienste in die openbare belang voorsien word, en om spoor as die hoofmodus vir pendelvervoer te bevorder. Metrorail het besitreg op alle passasierspoorbates soos grond in en om stasies, infrastruktuur en die lopende vloot. PRASA bedryf die pendelspoordienste oor 3 180 km spoorlyn deur Metrorail en vervoer tot 2 miljoen passasiers op weeksdae in vyf groot metropole of gebiede, naamlik Johannesburg, Tshwane, Kaapstad, Durban en Oos-Kaap. Hierdie vyf gebiede sluit gesamentlik 468 stasies in met 'n vloot van sowat 270 treinstelle (wat sowat 3 100 waens in totaal bevat). Elke wa kan meer as 100 passasiers vervoer. Vanaf 1 April 2008 bestuur SARCC die langafstandpassasiersvervoer deur Shosholoza Meyl om uitvoering te gee aan 'n kabinetsbesluit in 2004 om 'n enkele passasierspoor-onderneming te skep.


Moderne Awaars behoort tot die Awaar-Andiese groep van die Noordoos-Kaukasiese taalfamilie. Dit is sedert die 15de eeu in die ou Georgiese alfabet geskryf. Van die 17de eeu af is ’n aangepaste Arabiese skrif gebruik. In 1928 is oorgeslaan na die Latynse alfabet en in 1938 na die Cyrilliese alfabet. Dit word hoofsaaklik in die westelike en suidelike dele van die Russiese republiek Dagestan gepraat, asook in Noordwes-Azerbeidjan. Daar is ook klein Awaarse gemeenskappe in ander Russiese republieke soos Tsjetsjnië en Kalmikië, asook in Georgië, Kasakstan, Oekraïne, Jordanië en die Marmara-streek van Turkye. Daar is wêreldwyd sowat 1,4 miljoen sprekers. Dit is een van ses geskrewe tale van Dagestan, waar dit nie net deur die Aware gepraat word nie, maar ook dien as kommunikasietaal tussen verskillende etniese groepe. /t͡ɬː/ en /ɬ/ word ook geskryf as onderskeidelik ЛI лI, Лъ лъ. (en) "Ethnologue: Languages of the World, Seventeenth edition, Avar". Ethnologue. Geargiveer vanaf die oorspronklike op 11 Junie 2019. Besoek op 22 Augustus 2020.


Jupiler is 'n ligte bitter Belgiese bier. Hierdie artikel is ’n saadjie. Voel vry om Wikipedia te help deur dit uit te brei.


Tomáš Berdych (Tsjeggiese uitspraak: [toˈmaːʃ ˈbɛrdɪix], luister (hulp·inligting); * 17 September 1985 in Valašské Meziříčí) is 'n voormalige Tsjeggiese professionele tennisspeler. Hy is 'n lang, skraal speler wat sy vlak houe as wapen aanwend en sedert 2002 professioneel deelneem. In 2010 het hy die halfeindstryd van die Franse Ope en die eindstryd van die Wimbledon-kampioenskap bereik. Op 18 Mei 2015 was hy nommer vier in wêreldtennis vir mans. In 2019 het hy uitgetree. Tydens die Paryse Meesters van 2005 het Berdych sy eerste ATP Masters Series-titel gewen. Hy het in hierdie toernooi Jiří Novák, die tweede geplaasde Guillermo Coria, die dertiende geplaasde Juan Carlos Ferrero, die sewende geplaasde Gaston Gaudio, die agtste geplaasde Radek Štěpánek en die sesde geplaasde Ivan Ljubičić verslaan. Ander hoogtepunte in 2005 was sy oorwinning oor die wêreldnommertwee Rafael Nadal in die eerste rondte van die Cincinnati Masters, die haal van die eindstryd in die Sweedse Ope en die haal van die halfeind in Washington. In 2006 het Berdych tydens die Gerry Weber Ope sy eerste graseindstryd gehaal, waarin hy teen die wêreld nommer een Roger Federer 0–6, 7–6, 2–6 verloor het.


The O.C. is 'n Amerikaanse tienerdrama-televisiereeks wat vir die eerste keer op 5 Augustus 2003 op die Fox-netwerk in die VSA uitgesaai is en tot en met die laaste episode op 22 Februarie 2007 oor vier seisoene gestrek het. Die reeks, wat deur Josh Schwartz geskep is, volg die fiktiewe lewens van 'n groep tieners en hul families wat in Newport Beach in Organge County, Kalifornië woonagtig is. The O.C. is in meer as vyftig lande uitgesaai en was een van die gewildste nuwe dramas van 2003. The O.C. het 9.7 miljoen kykers in die eerste seisoen gelok, maar kykertalle het daarna begin daal. Die lae kykertalle het in vroeg 2007 tot die kansellering van die reeks gelei, nadat daar oor vier seisoene altesaam 92 episodes uitgesaai is. Die reeks draai om Ryan Atwood, 'n besorge tiener uit 'n gebroke tuiste wat deur die ryk en filantropiese Sandy en Kirsten Cohen aangeneem word. Ryan en sy surrogaatbroeder Seth, 'n sosiaal ongemaklike en aanvanklik vriendelose tiener, hanteer die lewe as buitestaanders in die wilde hoë-klas wêreld van Newport Beach.


Matador Records is 'n Amerikaanse plate-etiket wat bekend is vir die aantal wêreldberoemde indierock kunstenaars en musiekgroepe wat hulle kontrakteer. Die etiket is in beide New York Stad en Londen gebaseer. In 1989 is Metador deur Chris Lombardi vanuit sy woonstel in New York Stad gestig. In 1990 is hy deur die voormalige bestuurder van Homestead Records, Gerard Cosloy, vergesel. In 1994 het die etiket 'n samewerkingsooreenkoms met Atlantic Records aangegaan, wat 'n paar jaar geduur het. Capitol Records het in 1996 'n belang van 49% in Metador gekoop, maar in 1999 het Lombardi en Cosloy hierdie aandele teruggekoop. Vanaf 2002 is Beggars Group mede-eienaar. Onlangs was daar 'n konflik tussen Metador en die Recording Industry Association of America (RIAA), aangesien dese die etiket op hul ledelys geplaas het, terwyl Metador nog nooit 'n lid van die RIAA was nie. Slegs ná herhaaldelike versoeke deur Metador is die etiket van die ledelys geskrap. RIAA plaatst Matador Records onterecht op haar ledenlijst Amptelike webwerf (en) Hierdie artikel is ’n saadjie. Voel vry om Wikipedia te help deur dit uit te brei.


Mahlabatini is 'n klein dorpie in KwaZulu-Natal, Suid-Afrika. Die dorpie is 15 km noord van Ulundi. Dit is in 1898 deur die Britte gestig as 'n magistraatkantoor. Die naam beteken plek van wit sande. Die distrik is 1 600 km2 groot. Daar word hoofsaaklik met beeste, skape en bokke geboer. Mangosuthu Buthelezi (1928), stigter en leier van die Inkatha-Vryheidsparty. Lys van dorpe in Suid-Afrika "Hoofplek Mahlabatini". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Peter Grant (* Durban, 15 Augustus 1984) is ’n oud-Springbokrugbyspeler wat ook vir die Force in Superrugby gespeel het. Na ’n lang ruk by die Westelike Provinsie, waar Grant ook vir die Stormers gespeel het en waar hy van 2010 tot 2014 buite die Superrugbyseisoen in Japan vir Kobelco Steelers gespeel het, is hy na Frankryk om vir twee seisoene vir La Rochelle te speel. In 2002 het Grant vir die Suid-Afrikaanse Skolespan gespeel en die volgende jaar vir die Suid-Afrikaanse onder-19 span. In 2007 het hy een wedstryd vir die Barbarians en 3 wedstryde vir die Opkomende Springbokke gespeel. Grant het die Springbokke in 2007–2008 in 5 toetse verteenwoordig. Peter Grant by SARugby.co.za Peter Grant by www.genslin.us/bokke Peter Grant – Stormers profiel Geargiveer 26 Februarie 2012 op Wayback Machine Peter Grant – WP rugby profiel Geargiveer 22 Februarie 2012 op Wayback Machine Peter Grant – itsrugby.co.uk profiel


Sportclub Enschede (of SC Enschede) is 'n amateursokkerspan in die Nederlandse stad Enschede. Die professionele afdeling van die klub het in 1965 met Enschedese Boys saamgesmelt om FC Twente te vorm. Die klub het die nasionale titel in 1926 gewen. Kampioen Nederland (1) 1925/26 (naaswenner: 1957/58) Kampioen Oos-Nederland (5) 1923/24 1925/26 1931/32 1935/36 1942/43 (naaswenner (6): 1916/17, 1924/25, 1926/27, 1927/28, 1929/30, 1948/49) Abe Lenstra Helmut Rahn Hierdie artikel is ’n saadjie. Voel vry om Wikipedia te help deur dit uit te brei.


Hierdie is 'n alfabetiese lys van nedersettings in Nederland.


Naas Olivier (gebore in Klerksdorp, 10 Maart 1982) is ’n Suid-Afrikaanse rugbyspeler wat vir die Pumas in die Curriebeker en vir die Cheetahs in die Superrugbykompetisie gespeel het. Naas Olivier by SARugby.co.za Profiel op itsrugby.co.uk Hierdie artikel is ’n saadjie. Voel vry om Wikipedia te help deur dit uit te brei.


Hasselt is 'n Belgiese stad en munisipaliteit in die weste van die Vlaamse provinsie Limburg. Die munisipale gebied het sowat 74 000 inwoners (2011) en 'n oppervlakte van 103 km². Hasselt is die hoofstad van die provinsie en lê tussen die Kempen in die noorde en die Haspengouw in die suide. Plekke in die munisipale gebied van Hasselt: Godsheide, Hasselt-Centrum, Heilig-Hartwijk, Kermt, Kiewit, Kuringen-Centrum, Onze-Lieve-Vrouw van Banneux, Rapertingen, Runkst, Schimpen, Sint-Catharinawijk, Sint-Jansheide, Sint-Lambrechts-Herk, Sint-Martinuswijk, Spalbeek, Stevoort, Stokrooie, Tuilt en Wimmertingen. (nl) Die amptelike webwerf van die munisipaliteit


Namen kan wees: Namen (provinsie), Belgiese provinsie in Wallonië Namen (stad), hoofstad van en munisipaliteit in die provinsie Namen Arrondissement Namen, arrondissement van die provinsie Namen Bisdom Namen, Belgies bisdom Namen is in die Franse taal Namur.


Die Suid-Afrikaanse Infanteriekorps is dié tak van die Suid-Afrikaanse Leër wat bestaan uit infanterie-eenhede. 1910's Die Unie Verdedigingsmagte word in Desember 1912 gestig en in twee komponente, die Staande Mag en die Burgermag verdeel. In 1913 word 'n infanterietak in die Burgermag gestig - dit bestaan uit twaalf bataljons waarvan elf van die voormalige Kaapse, Natalse, en Transvaalse koloniale magte oorgeneem is, o.a. die Durban Light Infantry, Duke of Edinburgh's Own Rifles, en Transvaal Scottish - die infanterie neem voorrang na die veldartillerie, vestingartillerie, berede skutters, en onberede skutters - militêre diens is vrywillig. Duits-Suidwes-Afrika-veldtog (1914-15) - aktiewe diens in Suidwes-Afrika, hoofsaaklik ter ondersteuning van die berede brigades. Die Suid-Afrikaanse Oorsese Ekspedisiemag word in 1915 gestig om aktiewe diens buite suidelike Afrika te verrig - dit sluit twaalf nuwe blanke eenhede (1ste - 12de Zuid-Afrikaansche Infanterieregimente) en 'n kleurlinginfanterie-eenheid (die Kaapse Korps) in. Egipte-veldtog (1916) - die 1ste ZA Infanteriebrigade SAOEM op aktiewe diens in Egipte.


Pan Tadeusz of die laaste fete in Litaue 'n Verhaal oor die landadel uit die jare 1811-12 Die nasionale heldedig van Pole Geskryf deur Adam Mickiewicz Publikasie 1834 Literêre stroming Romantiek Komposisie Twaalf boeke met epiloog 9 693 versreëls Meter: Poolse Alexandryn Rympare met 13 sillabes Groepe van hoofkarakters Die adellike Horeszko-familie Die adellike Soplica-familie Die kleinadel van die dorp Dobrzyń Russiese militariste en troepe Verfilming Andrzej Wajda (1999) Pan Tadeusz, die nasionale heldedig van Pole, word as die laaste liriese werk van die beduidendste digter van die Poolse Romantiek, Adam Mickiewicz (1798-1855), beskou. Met sy publikasie in 1834 het Mickiewicz se digterskap van slegs vyftien jaar tot 'n einde gekom. Die werk, wat deur Mickiewicz oorspronklik as 'n liefdesverhaal beplan is, het tydens sy ontstaan uiteindelik tot 'n kleurryke beskrywing van die sedes en gebruike van die Pools-Litause landadel en sodoende ook tot 'n beduidende historiese dokument ontwikkel. Die manier waarop die individuele lotgevalle van die hoofkarakters met mekaar teen die agtergrond van die Poolse nasie se diepgrypende morele en patriotiese problematiek in die vroeë 19de eeu verweef word, maak van die heldedig saam met die digter se kragtige, karakter- en uitdrukkingsvolle woordkuns 'n unieke literêre werk.


Johann Gottfried von Herder (die Duitse adelspredikaat von is in 1802 aan hom toegeken, * 25 Augustus 1744 in Mohrungen, Oos-Pruise, † 18 Desember 1803 in Weimar) was 'n Duitse kultuurfilosoof, digter en teoloog. Herder het in Koningsberg teologie, geneeskunde en filosofie gestudeer. Sy dosente het die skrywer en filosoof Johann Georg Hamann (1730-1788) en die filosoof Immanuel Kant (1724-1804) ingesluit. Tussen 1764 en 1769 was Herder as onderwyser en predikant in Riga werksaam. In 1769 het hy 'n reis na die Franse stede Nantes en Parys onderneem waaroor hy 'n reisjoernaal gehou en later gepubliseer het (Journal meiner Reise im Jahre 1769). In 1770 en 1771 het hy in Straatsburg gebly waar hy die digter Johann Wolfgang von Goethe ontmoet en sy geesdrif vir Homeros, Pindar, Shakespeare, Gotiese boukuns en volksliedkuns aangewakker het. Danksy Goethe se invloed het Herder vanaf 1776 die pos van superintendent-generaal in Weimar beklee. Herder het sy loopbaan met kritiese werke oor kuns en literatuur begin. Later het hy homself met teologiese, histories-filosofiese en filosofiese vraagstukke besig gehou.


Hermien Dommisse (1915–2010) was 'n Afrikaanse aktrise, regisseuse, skryfster en kampvegter vir Suid-Afrikaanse teater. Sy was ook by die destydse Transvaalse Raad vir die Uitvoerende Kunste (TRUK) betrokke. Hermien Anna Dommisse is op 27 Oktober 1915 op Ermelo gebore as een van vyf kinders van Evert Petrus Benjamin Dommisse en Hester Maria Elizabeth (Hettie) du Plessis. Die gesin verhuis na Pretoria, waar sy groot word en haar skoolopleiding ondergaan. Sy matrikuleer aan Pretoria Girls High School. Van kleins af is haar begeerte om aktrise te word en reeds op skool rig sy ’n skoolopvoering af en speel self ook gedurende vakansietye in die Hendrik Hanekom-geselskap. Op skool reeds skryf sy kinderstories vir Pretoria News. Sy studeer van-af die einde van die twintigerjare verder aan die Universiteit van Pretoria, waar sy ’n B.A.-graad en ’n Hoër Onderwysdiploma verwerf. Hierna gee sy vir ’n ruk skool aan die Helpmekaar Hoërskool in Johannesburg, terwyl sy deeltyds toneelresensies skryf. In hierdie tyd neem sy ook deel aan skermsport en verwerf nasionale kleure hierin, terwyl sy later ook graag deelneem aan sweeftuig-byeenkomste.


Die NG gemeente Maitland, deesdae die Maitland Gemeenskapskerk, is 'n gemeente van die Nederduitse Gereformeerde Kerk in die Kaapstadse voorstad met dieselfde naam. Maitland was 'n buitewyk van die NG gemeente Kaapstad tot dit in 1912, dieselfde jaar waarin die aangrensende NG gemeente Observatory afgestig het, selfstandig geword het. Eerw. Andries Dreyer was die leraar met werkkring Maitland van 1901 tot 1903. Hy is opgevolg deur dr. B.J. Haarhoff, van 1905 tot 1912 predikant van Kaapstad met spesiale werkkring Maitland. Die hoeksteen van die huidige kerkgebou in Voortrekkerweg is op 15 Mei 1903 gelê en die gebou is in Junie 1904 ingewy. Ná dr. Haarhoff se vertrek is Maitland op 4 November 1912 tot 'n selfstandige gemeente afgestig met ds. F.X. Roome van Seepunt ('n buitewyk van Kaapstad wat afsonderlike bly voortbestaan het omdat lidmate hulle nie van die moedergemeente wou losmaak en by Drieankerbaai wou inskakel nie) as konsulent. Op 19 Junie 1913 is die eerste vaste leraar van die gemeente, ds. M.N. Janse van Rensburg, bevestig. Hy was van 1931 tot 1948 leraar van Woodstock. Ds.


Christa Steyn, gebore Christina Maria Schutte, (15 Junie 1958, Krugersdorp – 11 Junie 2012, Pretoria) was 'n komponis, pianis en Afrikaanse sangeres. Sy is veral bekend vir haar werk saam met Jannie du Toit (onder andere in die produksie Jannie en die Tannie). Haar komposisies en verwerkings het verskeie kunstenaars, waaronder Anneli van Rooyen, Karin Hougaard en Jan de Wet help vestig. Christa Steyn het by haar ma, Myra Schutte, leer klavier speel. Haar pa was die NG-predikant dr. Ben Schutte wat onder andere drie verskillende gemeentes op Potchefstroom bedien het. In 1962, op vierjarige ouderdom, begelei sy reeds haar kleuterskool se koortjie wat Die Oukraalliedjie sing sonder dat haar ma daarvan weet. Sy studeer musiek by die PU vir CHO en begin met klavierlesse by prof. Pieter de Villiers. Sy sukkel aanvanklik met musiekteorie, maar slaag haar teorie-eksamen in 1972 met lof. In 1973 wen sy die Collegium Musicum-kompetisie vir 3 agtereenvolgende jare. In 1981 word haar eerste ses liedjies (as solosanger), onder ander Eerste Liefde en Bly By My, opgeneem.


Die Galata-toring (Turks: Galata Kulesi), wat deur die Genuese Christea Turris (die Christus-toring) genoem is, is ’n Middeleeuse kliptoring in die Galata-distrik van Istanboel, Turkye, net noord van die Goue Horing. Dit is een van die stad se treffendste bakens en troon bo ander geboue uit. Uit die toring is daar ’n panoramiese uitsig oor ou Istanboel en die omgewing. Die toring is nege verdiepings of 66,9 meter hoog (51,65 meter by die uitkykdek) en het 3,75 meter dik mure. Dit was die hoogste gebou in die stad toe dit gebou is. Daar is ’n restaurant en kafee op die boonste verdiepings met ’n lieflike uitsig oor Istanboel en die Bosporus, asook ’n nagklub. Die toring is in 1348 as "Christea Turris" gebou tydens die uitbreiding van die Genuese kolonie in Konstantinopel. Dit was die hoogste punt van die versterkingsmure om die Genuese Galata-vesting. Die boonste deel met sy keëlvormige punt is verskeie kere verander tydens retourasiewerk in die Ottomaanse tydperk toe dit gebruik is as ’n uitkyktoring om brande te sien.


Die Beyazıt-toring is ’n 85 meter hoë toring in die binnehof van die Universiteit van Istanboel se hoofkampus aan Beyazıt-plein in Istanboel, Turkye, op een van die sewe heuwels waarop die stad gebou is. Die toring is gebruik om uit te kyk vir brande. Dit is deur sultan Mahmut II (1808–1839) laat bou en is ontwerp deur Senekerim Balyan, wat dit in 1828 van stene laat bou het op die plek waar die oorspronklike houttoring gestaan het. Dié is deur ’n brand verwoes en is vroeër deur die argitek se broer, Krikor Balyan, ontwerp. Hierdie artikel is merendeels vertaal vanaf die Engelse Wikipedia-artikel en:Beyazıt Tower Hierdie artikel is ’n saadjie. Voel vry om Wikipedia te help deur dit uit te brei. Koördinate: 41°00′46″N 28°57′55″O / 41.0127°N 28.9652°O / 41.0127; 28.9652


Die Mure van Konstantinopel is ’n reeks verdedigingsmure wat die stad Konstantinopel (die huidige Istanboel in Turkye) beskerm het sedert sy stigting as die hoofstad van die Oos-Romeinse Ryk deur Konstantyn die Grote. Met verskeie toevoegings en veranderings tydens die geskiedenis is hulle die laaste groot oorblywende versterkingstelsel van die antieke tyd, asook een van die ingewikkeldste en mees uitgebreide stelsels wat ooit gebou is. Dit is oorspronklik deur Konstantyn die Grote laat bou en het die nuwe stad aan alle kante omring en teen aanvalle oor land en ter see beskerm. Namate die stad gegroei het, is die bekende dubbele lyn van die Theodosiese Mure in die 5de eeu gebou. Die mure was feitlik ondeurdringbaar vir enige Middeleeuse aanvallers en dit het die stad, en die Bisantynse Ryk, veilig gehou tydens aanvalle van talle nasies, onder andere die Russe, Arabiere en Bulgare. Die uitvinding van kanonne wat met buskruit werk, het die versterkings kwesbaar gemaak en dit het gelei tot die verowering van die stad deur die Ottomaanse Turke op 29 Mei 1453 ná ’n lang beleg.


Panga kan na een van die volgende verwys: 'n Kapmes, 'n groot mesvormige stuk gereedskap met 'n lem wat 50–60 cm lank is. Panga (Pterogymnus laniarius), 'n vis wat endemies aan Suider-Afrika is en vanaf Namibië tot by Beira voorkom. 'n Dorp in die Soubakaniédougou-munisipaliteit in Burkina Faso. 'n Dorp in die Saaremaa-provinsie van Estland.


Hierdie artikel handel oor die etniese groep. Vir die taal, sien Sorbies. Die Sorbe (Opper-Sorbies: Serbja, Neder-Sorbies: Serby, Duits: Sorben, vroeër ook Wende) is 'n Wes-Slawiese volk van 60 000 wat in Duitsland as nasionale minderheid erken word. Die merendeels Rooms-Katolieke Sorbe is nasate van Slawiese volksgroepe wat vanaf die 8ste en 9de eeu die gebiede tussen die Elbe-, Oder- en Saale-riviere bewoon het. Hulle is tans in twee Duitse deelstate, Brandenburg en Sakse, en hier in die Opper- en Neder-Lausitz-gebied (in die Spreewald en rondom die stede Hoyerswerda en Bautzen) gekonsentreer. Die Sorbe het steeds hul eie taal en kultuur bewaar en beskik oor hul eie vlag en volkslied wat deur die Duitse owerheid amptelik erken word. Enigiemand mag homself as deel van die Sorbiese volk reken. Die Sorbe se reg op kulturele outonomie is in die sogenaamde Sorbe-wet van 22 Maart 1948 verskans, hul kulturele aktiwiteite word deur die staat finansieel gesteun. Die eerste verwysing na 'n Sorbiese vlag dateer uit 1842.


Die Milion (Grieks: Μίλ(λ)ιον) was ’n mylmerker-monument in die vroeë 4de eeu in Konstantinopel (die huidige Istanboel in Turkye). Dit was die plek van waar alle plekke in die Bisantynse Ryk gemeet is en het dieselfde funksie gehad as die Milliarium Aureum van Rome. Dit het behoue gebly tot minstens die 15de eeu. Dele daarvan is in die 1960's herontdek. Wikimedia Commons het meer media in die kategorie Milion. Hierdie artikel is ’n saadjie. Voel vry om Wikipedia te help deur dit uit te brei. Koördinate: 41°0′29″N 28°58′41″O / 41.00806°N 28.97806°O / 41.00806; 28.97806


Die Anadoluhisarı, Kasteel van Anatolië of Fort van Asië is ’n fort in Istanboel, Turkye, aan die Asiatiese kant van die Bosporus. Dit is tussen 1393 en 1394 deur die Ottomaanse sultan Bajezid I laat bou tydens die beleg van Konstantinopel om te keer dat hulp die stad bereik. Die fort is aan die nouste deel van die Bosporus geleë, regoor Rumelihisarı, nog ’n fort wat tussen 1451 en 1452 deur sultan Mehmet II laat bou is voordat hy Konstantinopel verower het. Anadoluhisarı het ’n 25 meter hoë toring binne die mure van ’n ongelyke pentagoon met vyf torings op die hoeke. Dit is die oudste Turkse gebou in Istanboel. Ná die val van Konstantinopel was dit ’n militêre tronk. Die fort is van 1991 tot 1993 gerestoureer. Vandag skep dit ’n mooi prentjie met die ou houthuise in die omgewing. Dit is ’n museum, maar is nie oop vir die publiek nie. Die Fatih Sultan Mehmet-brug oor die Bosporus is net noord daarvan. Rumelihisarı Bosporus Hierdie artikel is merendeels vertaal vanaf die Engelse Wikipedia-artikel en:Anadoluhisarı Argitektuurmuseum Geargiveer 18 Januarie 2006 op Wayback Machine (tr) Koördinate: 41°04′55″N 29°04′01″O / 41.08194°N 29.06694°O / 41.08194; 29.06694


Beşiktaş is ’n munisipaliteit van Istanboel, Turkye, wat aan die Europese oewer van die Bosporus geleë is. Reg oorkant die seestraat is die Üsküdar-munisipaliteit. Beşiktaş is ook die naam van die historiese sentrum van die munisipaliteit. Die munisipaliteit sluit ’n paar belangrike terreine en gebiede in, soos die Dolmabahçe-paleis, die buurt Bebek en die finansiële buurt Levent. Hierdie artikel is ’n saadjie. Voel vry om Wikipedia te help deur dit uit te brei.


The Resident Allstars is 'n Duitse musiekgroep uit Hamburg, Duitsland. Hul klank word as 'n mengsel van reggae en dancehall beskryf. Die groep bestaan uit kitaarspeler Daniel Lüker en baskitaarspeler Martin D. Light, pianis Oliver Kusterer en tromspeler Micky Pahlich en hoofsanger Momo.


Dancehall is 'n musiekstyl wat ontstaan uit 'n kombinasie van reggae, hip-hop en calypso. Hierdie musiekstyl is ook bekend onder die naam raggamuffin. Hierdie artikel is ’n saadjie. Voel vry om Wikipedia te help deur dit uit te brei.


Die Osman-dinastie (of die Keiserlike huis van Osman) (Turks: Osmanlı Hanedanı) was sultans wat van 1299 tot 1922 oor die Ottomaanse Ryk regeer het. Die eerste sultan was Osman I. Die sultan was die enigste en absolute heerser, die staats- en regeringshoof van die ryk. Michael Cook (ed.), A History of the Ottoman Empire to 1730, 1976, 246 p. ISBN 9780521208918 Robert Mantran, Histoire de l'Empire ottoman, 1998, 810 p. ISBN 2213019568 Caroline Finkel, De droom van Osman. Geschiedenis van het Ottomaanse Rijk, 1300-1923, 2008, 756 p. ISBN 9789086790494 Marc David Baer, The Ottomans. Khans, Caesars and Caliphs, 2021, 560 p. ISBN 9781473695702 Hierdie artikel is ’n saadjie. Voel vry om Wikipedia te help deur dit uit te brei.


Osman II (Ottomaanse Turks: عثمان الثانى, moderne Turks: Genç Osman, Osman die Jonge; 3 November 1604 – 20 Mei 1622) was van 1618 tot 1622 sultan van die Ottomaanse Ryk. Hy het op 14-jarige ouderdom die troon bestyg ná ’n staatsgreep teen sy oom Mustafa I. Ondanks sy jeugdige ouderdom het Osman hom gou as heerser laat geld. Konflik het egter tussen hom en die paleiswag ontstaan. Hy is vermoor en Mustafa is teruggeplaas op die troon. Hierdie artikel is merendeels vertaal vanaf die Engelse Wikipedia-artikel en:Osman II


Die NG gemeente Constantia is 'n gemeente van die Nederduitse Gereformeerde Kerk in die Ring van Wynberg in die suidelike voorstede van Kaapstad. Die gemeentegrense sluit Constantia, Dieprivier, Heathfield, Retreat, Bergvliet, Kreupelbosch, Meadowridge en Constantiaheuwels in. Houtbaai is tot 2014 as 't ware 'n gemeente binne 'n gemeente bedien en het sedert 2007 ds. Vernon Louw in sy diens gehad, wat hoofsaaklik die Houtbaai-wyke bedien en die eerste medeleraar was, 39 jaar ná die gemeente se ontstaan. Hy is intussen opgevolg deur ds. Gerhard Pietersen, wat met Houtbaai se afstigting die nuwe gemeente se eerste leraar geword het. Die gemeente Constantia het op 9 Oktober 1968 van die NG gemeente Zwaanswyk afgestig en die NG gemeente Houtbaai op 1 Junie 2014 van Constantia. Met die verdeling van die gemeente, was die medeleraars slegs die derde en vierde leraars van die gemeente. Die eerste leraar was ds. Z.B. Badenhorst. Mev. Johanna Maree (in die omgang bekend as tannie K.P.) was die eerste skriba-kassier. Ds. Badenhorst vertrek in 1972 en word die volgende jaar deur ds.


Die Southern Spears was ’n Suid-Afrikaanse rugbyspan wat in 2005 gestig is met die doel om van 2007 aan die Super 14 deel te neem. Hulle voorgestelde toetrede tot die kompetisie het egter gelei tot ’n mate van kontroversie in Suid-Afrikaanse rugby. In April 2006 is die Spears toetrede tot die Super 14 geweier omdat hulle in ’n ongunstige finansiële toestand verkeer het. Na hierdie besluit het die Spears in effek gesterf. ’n Nuwe Super 14-span, met Port Elizabeth as basis, is in 2009 bekendgestel maar is die Southern Kings genoem en word nie verbind met die Spears nie. Hierdie konsessie wat die spilpunt van maande se binnegevegte tussen Suid-Afrika se Minister van Sport, die land se Super 14-konsessiekomitees en die Suid-Afrikaanse Rugbyunie (SARU). Weens die vergroting van die Super 12 na die Super 14 wat in 2006 plaasgevind het, was Suid-Afrika geregtig op ’n vyfde span in die kompetisie. Ses groeperings het aansoek gedoen vir die konsessies — die vier bestaande konsessies (Bulls, Cats, Sharks en Stormers), ’n groep wat die Vrystaat en die Noord-Kaap verteenwoordig en ’n groep wat die Suidelike- en Oos-Kaap (SOK) verteenwoordig.


Mehmet IV (Ottomaanse Turks: محمد رابع, moderne Turks: IV.Mehmet; 2 Januarie 1642 – 6 Januarie 1693), ook bekend as Avcı, "Jagter", was van 1648 tot 1687 sultan van die Ottomaanse Ryk. Hy het op sesjarige ouderdom sultan geword en het die aard van die heerser se posisie vir altyd verander deur die grootste deel van sy uitvoerende mag aan sy grootvisier oor te dra. Hy was die seun van sultan Ibrahim, wat kort ná sy dood tydens ’n rusie met sy ma die kind uit haar arms gegryp en hom in ’n waterbak gegooi het. Hy is deur harembediendes gered, maar het sy kop gesny; hy het daarna lewenslank ’n litteken gehad. Hierdie artikel is vertaal vanuit die Engelse Wikipedia John Freely – Inside the Seraglio, gepubliseer in 1999, Hoofstuk 9: Three Mad Sultans


Hierdie artikel is omtrent wenners van die nou geslote Super 12-kompetisie. Vir inligting omtrent wenners van die uitgebreide kompetisie, gaan na Lys van Super 14-kampioene of Lys van Superrugbykampioene Super 12-kampioene was 'n titel wat gegee is aan die wenspan van die Super 12 rugbykompetisie. Die toernooi het van 1996 tot 2005 jaarliks plaasgevind en is in 2006 uitgebrei na die Super 14 en in 2011 na Superrugby met 15 deelnemende spanne. Die toernooi was in die formaat van 'n rondomtalie waarin elke span een keer teen elk van die ander spanne speel. Die finale tabelposisie aan die einde van die rondomtalietoernooi het bepaal wie deurgedring het na die halfeindrondes. 4 punte is toegeken vir 'n oorwinning, 2 vir 'n gelykopuitslag en 0 vir 'n verloor. Bonuspunte is ook toegeken aan 'n span wat 4 of meer drieë druk in 'n wedstryd (ongeag van die uitslag) of wanneer 'n span met 7 punte of minder verloor. Die 4 spanne met die meeste ligapunte aan die einde van die rondomtalietoernooi dring deur na die uitspeelrondes. Die boonste twee spanne kry die voordeel van tuiswedstryde.


Die inligtingsdebakel (ook bekend as die inligtingskandaal en die Muldergate-skandaal) was ’n Suid-Afrikaanse politieke skandaal. Gedurende die sewentigerjare het die regering R75 miljoen aan ’n geheime inligtingsprogram spandeer. Die fondse was deur die kabinet, en met mnr. P.W. Botha se samewerking, in die begroting van Verdediging weggesteek – sonder Parlementêre goedkeuring. ’n Kabinetskomitee, onder voorsitterskap van mnr. Vorster, het die projekte gemonitor en die finansiering met die Minister van Finansies, eers dr. Nic Diederichs en daarna dr. Owen Horwood deurgevoer. Nadat sekere geheime projekte aan die pers gelek is het die Suid-Afrikaanse politieke landskap onomkeerbaar verander. Die Minister van Inligting, dr. Connie Mulder, is uit sy amp ontslaan en hy is saam met dr. Eschel Rhoodie en genl. Hendrik van den Berg as die sogenaamde skuldiges in die koerante afgemaak. Die Engelse pers het die debakel Muldergate gedoop. Nadat P.W. Botha oorgeneem het as staatshoof het hy mnr. Rudolph Erasmus aangestel om ondersoek te doen na die besteding van geheime fondse. Die Erasmus-kommissie het aangevoer dat die staat niks geweet het van die besteding van geheime fondse nie en dat drs.


Mustafa IV (Ottomaanse Turks: مصطفى رابع, moderne Turks: IV.Mustafa; 8 September 1779 – 15/16 November 1808) was die seun van Abdülhamid I en vir ’n kort rukkie (van 1807 tot 1808) sultan van die Ottomaanse Ryk. Hy en sy broer, die latere Mahmoed II, was die laaste oorblywende manlike lede van die Huis van Osman ná die moord op hul neef, die hervormer Selim III. Selim het groot hervormings probeer deurvoer, maar dit was nie gewild onder die paleiswag nie. Hulle het gerebelleer, Selim laat gevange neem en Mustafa op die troon geplaas. Mustafa se kort bewind was stormagtig. Ná sy troonbestyging het die paleiswag amok gemaak en almal vermoor wat Selim ondersteun het. Intussen het ’n groot leër onder aanvoering van ’n voorstander van die hervormings na Konstantinopel opgeruk om Selim te red. In ’n poging om sy posisie te verseker het Mustafa gelas dat Selim en sy broer vermoor word. Selim is vermoor, maar sy broer het weggekruip. Die leër het Mustafa by hul aankoms in die hoofstad van die troon gesit en deur Mahmoed vervang.


Mehmet V Reshad (Ottomaanse Turks: محمد الخامس, moderne Turks: V.Mehmet Reşat; 2/3 November 1844 – 3/4 Julie 1918) was van 27 April 1909 tot met sy dood die 35ste sultan van die Ottomaanse Ryk. Hy was die seun van sultan Abdülmecid I en het Abdülhamid II opgevolg nadat hy 30 jaar lank in die kafes deurgebring het, 9 jaar daarvan in eensame opsluiting. In dié tyd het hy ou Persiese styl digkuns bestudeer en ’n erkende digter geword. Mehmet V het die troon op 27 April 1909 bestyg, maar geen werklike mag gehad nie. Die besluite is geneem deur die Ottomaanse regering en daarna, tydens die Eerste Wêreldoorlog, deur drie "pasjas". Sy enigste belangrike politieke daad was om op 11 November 1914 amptelik djihad teen die Geallieerdes te verklaar. Dit was die laaste keer dat ’n kalief ’n djihad verklaar het, aangesien die Kalifaat in 1924 afgeskaf is. Mehmet is op 3 Julie 1918 op 73-jarige ouderdom dood, net vier maande voor die einde van WOI en hy het dus nie die ondergang van die Ottomaanse Ryk beleef nie.


Corlea Botha is 'n Afrikaanse sangeres wat saam met Rudi Claase opgetree het as Rudi en Corlea. Hierdie "lieflingsangpaartjie" se paaie het in Maart 2011 geskei, weens redes wat nie aan die publiek bekend is nie, en Corlea het daarna 'n sololoopbaan gevolg. Haar enkeltreffer Corlea - Wie ek is, asook haar soloalbum, is aan die einde van Augustus 2011 vrygestel. Rudi en Corlea het opslae gemaak nadat hulle eerste duetalbum, Ons Lieflinge / Our Darlings binne agt weke goue status bereik het. 2003: Shades Of The Rainbow 2009: Ons Lieflinge / Our Darlings, met Rudi Claase 2010: Ons Lieflinge / Our Darlings Vol.2 - Drome, met Rudi Claase 2011: Corlea - Wie ek is Wonderkind van die millennium Rudi, Corlea maak hul drome waar, Beeld, 12 Februarie 2010. Lys van Suid-Afrikaanse musikale kunstenaars Rudi & Corlea se As ek sing op YouTube Corlea Botha se eerste solo optrede op YouTube Hierdie artikel is ’n saadjie. Voel vry om Wikipedia te help deur dit uit te brei.


Lucapa is die hoofstad van die Lunda Norte-provinsie in Angola. Die stad is nog steeds erg beskadig as gevolg van die burgeroorlog maar het 'n bevolking van 27 924 in 2010 gehad. bevoelkerungsstatistik.de


jouwêreld was 'n gratis gesinstydskrif wat aanlyn in Afrikaans gepubliseer is en dus internasionaal beskikbaar was. Die eerste uitgawe het in Augustus 2008 verskyn. Nuwe uitgawes is daarna maandeliks op die eerste Maandag van elke maand opgelaai. Die tydskrif is nie meer beskikbaar nie, en dit is nie duidelik wanneer publikasie gestaak is nie. jouwêreld se voormalige tuisblad Geargiveer 29 November 2010 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die 2005 Super 12-seisoen het in Februarie 2005 afgeskop met voorseisoenwedstryde wat van middel Januarie gespeel is. Dit het op 28 Mei ten einde geloop. Die 2005-seisoen was die laaste Super 12-kompetisie voor die toevoeging van die Western Force en die Cheetahs wat gelei het tot die verandering van Super 12 na Super 14. Die skedule was oor 'n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in 'n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry. Pos = Tabel Posisie S = Speel W = Wen (4 punte) G = Gelykop (2 punte) V = Verloor (0 punte) PV = Punte vir (Totale punte aangeteken) PT = Against (Totale punte afgestaan) +/- = Punteverskil (Die totaal van PV minus PT punte) BP = Bonuspunt Spanne kan tot twee bonuspunte in 'n rondomtaliewedstryd verdien. Een bonuspunt word toegeken vir 'n span wat vier of meer drieë gedruk het in een wedstryd, ongeag die uitslag van die wedstryd.


Ds. Bernard Petrus Jacobus Marchand (22 Augustus 1853 op Wellington – 5 Oktober 1917 in Rondebosch) was predikant van die Nederduitse Gereformeerde Kerk en een van die stigters van die arbeidskolonie op Kakamas, 'n besproeiingskema waarvan die doel was om armblankes op te hef. In dié omgewing is die NG gemeente Marchand na hom genoem. Hy is op 22 Augustus 1853 op Wellington gebore en aldaar gedoop op 18 November dieselfde jaar. Sy ouers was Bernard Petrus Jacobus Marchand (15 November 1826 – 21 Desember 1886) en Susanna Margaretha le Roux (17 Februarie 1828 – 20 Desember 1880). Hy is op 29-jarige leeftyd op 15 September 1882 in Skotland met Annabella Wilson Lockhart getroud en uit die huwelik is twee kinders gebore, Annabella Bruce, wat getroud was met ds. L.M. Kriel, sy skoonvader se opvolger as leraar van die NG gemeente Rondebosch, en Bernard de Coligny. Marchand slaag sy B.A.-eksamen aan die Suid-Afrikaanse Kollege (later die Universiteit van Kaapstad) in 1874 met lof. Sy opleiding as predikant ontvang hy in Edinburg, Skotland, aan die Teologiese Kollege van die Vrye Kerk.


Monica, die verhoognaam van Monica Burger, is 'n Afrikaanse sangeres en aktrise. Haar debuutalbum, Monica, is in 2005 deur Jeamile-musiek uitgegee. Sy was al op M-Net se "Project fame" en Egoli te sien gewees. Monica was op 'n stadium met medesanger André Swiegers in 'n verhouding betrokke, maar die verhouding verbrokkel in 2006. Monica is tans voltydse student aan die Fakulteit Veeartsenykunde te Onderstepoort, Universiteit van Pretoria. Monica is reeds vanaf 2008 in 'n verhouding met die sanger van Mechanics of Happiness, James Donnelly. Monica, 2005 Ou bok blaarloos[dooie skakel], Beeld, 21 Desember 2006. Monica praat oor break-up[dooie skakel], Beeld, 21 Desember 2005. Lys van Suid-Afrikaanse musikante Al Moet Ek Soms op YouTube


Die Aalwynfamilie (Asphodelaceae) bevat, soos die naam aandui, die aalwyne, maar ook ander vetplante. Baie van hierdie plante was eers in die omvattende familie Liliaceae geklassifiseer, maar word nou in afsonderlike families soos hierdie geplaas. Baie van die spesies in hierdie familie kan redelike hoog groei, dog het hulle tipies onvertakte of ylvertakte stamme. Van die familie se spesies is geofiete, soos die genera Bulbine, Bulbinella en Trachyandra. Die familie bevat 41 genera: Agrostocrinum F.Muell. Aloe L. Aloestrela Molteno & Gideon.F.Sm. Aloiampelos Klopper & Gideon F.Sm. Aloidendron (A.Berger) Klopper & Gideon F.Sm. Aristaloe Boatwr. & J.C.Manning Arnocrinum Endl. & Lehm. Asphodeline Rchb. Asphodelus L. × Astrolista Molteno & Figueiredo Astroloba Uitewaal Bulbine Wolf Bulbinella Kunth Caesia R.Br. Chamaescilla F.Muell. ex Benth. Corynotheca F.Muell. ex Benth. Dianella Lam. ex Juss. Eremurus M.Bieb. Excremis Willd. Gasteria Duval Geitonoplesium A.Cunn. ex R.Br. Gonialoe (Baker) Boatwr. & J.C.Manning Haworthia (Duval) Haworthiopsis G.D.Rowley Hemerocallis L. Hensmania W.Fitzg. Herpolirion Hook.f. Hodgsoniola F.Muell. Johnsonia R.Br. Kniphofia Moench Kumara Medik.


Die Suid-Afrikaanse Musiekpryse (Engels: South African Music Awards) is 'n jaarlikse seremonie waartydens Suid-Afrikaanse musikante met pryse vereer word. Die seremonie word deur die Recording Industry of South Africa (RiSA) gereël. Die wenner van elke afdeling ontvang 'n beeldjie wat 'n SAMA genoem word. Die geleentheid is vir die eerste keer in 1995 aangebied. Benoemings word vroeg in die jaar gemaak op grond van die vorige jaar se prestasies. Die vertoning word meestal by die Superbowl in Sun City aangebied, maar is ook al by die Sandton-konferensiesentrum, Montecasino in Fourways en die Inkosi Albert Luthuli Internasionale Konferensiesentrum in Durban aangebied. Dit word gewoonlik op nasionale televisie uitgesaai, met regstreekse optredes deur mense wat vir pryse benoem is. Die Suid-Afrikaanse Musiekpryse is soortgelyk aan die Grammy-pryse wat in die Verenigde State van Amerika aangebied word. Sedert die 21ste Suid-Afrikaanse Musiekpryse van 2015, is daar 'n totaal van ses-en-dertig kategorieë wat toegeken word. Hierdie kategorieë verander van jaar na jaar om veranderinge in musiekstyle en veranderinge in gewildheid van genres te akkommodeer.


Vertikaal is 'n Afrikaanse musiekgroep wat gospelmusiek sing. Die groep word in 2005 gestig vanuit die NG gemeente Lynnwood in Pretoria se aanddiens musiekbegeleidingsgroep. In 2009 ontvang hulle 'n SAMA-toekenning in die kategorie beste gospel-album (Afrikaans) vir Stil. Stil, 2008 Uit Dieptes, MERCHANT/ RHYTHM 15th SA Music Award Winners – 2009, besoek op 18 Maart 2010. Lys van Suid-Afrikaanse musiekgroepe Vertikaal se amptelike webtuiste[dooie skakel] Stil op YouTube Hierdie artikel is ’n saadjie. Voel vry om Wikipedia te help deur dit uit te brei.


Ariarathes VII Filometor (Grieks: Ἀριαράθης Φιλομήτωρ) was van 116/111 v.C tot 101/100 v.C koning van Kappadosië. Hy was die seun van sy voorganger, Ariarathes VI, en sy vrou, Laodice. Tydens die eerste jare van sy bewind was sy ma die regent. In dié tyd het koning Nicomedes III van Bitinië die koninkryk beset en met Laodice getrou. Nicomedes is egter gou daarna deur Mithridates vervang, wat Ariarathes teruggeplaas het op die troon. Maar toe laasgenoemde beswaar maak teen die moord op sy pa deur ’n bondgenoot van Mithridates, het die koning van Pontus hom ook laat vermoor en sy seun Ariarathes IX in sy plek op die troon gesit. Hazel, John; Who's Who in the Greek World, "Ariarathes VII", 1999 Head, Barclay; Historia Numorum, "Cappadocia", 1911 Hierdie artikel is vertaal vanuit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Ariarathes IX Eusebes Filopator (Grieks: Ἀριαράθης Εὐσεϐής Φιλοπάτωρ) was van 101 v.C tot 95/89 v.C koning van Kappadosië. Hy is deur sy pa, koning Mithridates VI van Pontus, op die troon geplaas ná die moord op Ariarathes VII, die oudste seun van Ariarathes VI. Die Kappadosiese adel het egter in opstand gekom teen hulle en Ariarathes VII se jonger broer, Ariarathes VIII, op die troon geplaas. Mithridates het Ariarathes in 96 v.C. uit die koninkryk verdryf en sy seun op die troon teruggeplaas. Hy het aan die Romeinse Republiek voorgegee dat die seun ’n derde seun van Ariarathes VI was. Die Romeine het egter aan die Kappadosiërs hul vryheid gegee en in 95 v.C. gelas dat Ariarathes IX van die troon gesit word. Ná ’n kort periode van direkte regering deur Pontus en ’n kort herstel van Ariarathes VIII se bewind, het die Romeine probeer om die republiek te herstel. Die Kappadosiërs wou egter ’n koning hê. Ariarathes VIII het intussen ’n natuurlike dood gesterf en weens die dood van albei Ariarathes VI se seuns was die koninklike familie van Kappadosië uitgesterf.


Ariarathes X Eusebes Filadelphos (Grieks: Ἀριαράθης Εὐσεϐής Φιλάδελφος) was van omstreeks 42 v.C tot 36 v.C koning van Kappadosië. Hy het aan die bewind gekom nadat sy broer, Ariobarzanes III, vermoor is. Hy het nie lank regeer nie voordat Marcus Antonius hom laat teregstel het. Hy is vervang deur Sisines, wat koning Archelaos geword het. Hornblower, Simon; Spawforth, Antony (1996). The Oxford Classical Dictionary. Oxford University Press. Hierdie artikel is vertaal vanuit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Ds. Philippus (Phil) Lodewickus Olivier (21 Junie 1918 in Germiston – 26 Augustus 2008 in Kaapstad) was predikant in drie gemeentes van die Nederduitse Gereformeerde Kerk, assistentredakteur van die Kerkbode en samesteller van Ons gemeentelike feesalbum, 'n oorsig oor die ontstaan en groei van byna al die destydse NG gemeentes met geleentheid van die 300-jarige herdenking in 1952 van Jan van Riebeeck se landing aan die Kaap, die sogenaamde Van Riebeeck-fees. Ds. Phil Olivier se ouers was Johannes Diederik Olivier en Christine Elizabeth Lamont. Hy begin sy skoolopleiding in 1924 aan die Laerskool Germiston-Suid en matrikuleer in 1934 aan die Hoërskool Germiston. Van 1935 tot 1937 studeer hy aan die Universiteit van die Witwatersrand en behaal sy B.A.-graad. Die volgende jaar begin hy sy studie aan die Teologiese Fakulteit (Afd. B) van die Universiteit van Pretoria en ontvang die B.D.-graad in 1941. Aan die einde van 1942 word hy as proponent gelegitimeer. Ná 'n kort bediening in die gemeente Louis Trichardt word Olivier in 1945 leraar van die NG gemeente Vergenoeg in Kenia, maar in 1951 verhuis hy en sy gesin Kaapstad toe.


Tirimmas was die derde koning van Masedonië. Hy het Koinos opgevolg, maar dis nie seker wanneer nie. Nie veel is bekend oor hierdie halfmitiese koning nie, behalwe dat sy bewind in 700 v.C. aan ’n einde gekom het, waarna Perdikkas I van Masedonië die Argeïese Dinastie gestig het. Hierdie artikel is vertaal vanuit die Nederlandse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Kenneth Jimmie Johnson (gebore 17 September, 1975), met die bynaam "Superman" deur mede-bestuurder Mark Martin, is 'n Amerikaanse renjaer van El Cajon, Kalifornië. (en) Team Lowe's Racing: Jimmie Johnson se amptelike webtuiste (en) NASCAR.com: Jimmie Johnson (en) Jimmie Johnson op FoxSports (en) The Jimmie Johnson Foundation (en) Career statistics at racing-reference.info Hierdie artikel is ’n saadjie. Voel vry om Wikipedia te help deur dit uit te brei.


In kernfisika en kernchemie word 'n kernreaksie beskou as die proses waarin twee atoomkerne, of 'n kern en 'n eksterne subatomiese deeltjie, bots om een of meer nuwe nukliede te produseer. Dus moet 'n kernreaksie 'n transformasie van ten minste een nuklied na 'n ander veroorsaak. As daar 'n interaksie is tussen 'n kern en 'n ander kern of deeltjie en hulle dan skei sonder om die aard van enige nuklied te verander, word daar bloot na die proses verwys as 'n soort kernverspreiding, eerder as 'n kernreaksie. In beginsel in 'n reaksie kan meer as twee deeltjies bots, maar omdat die waarskynlikheid dat drie of meer kerne op dieselfde tyd op dieselfde plek bymekaarkom baie minder is as vir twee kerne, is so 'n gebeurtenis buitengewoon skaars. Die term "kernreaksie" kan verwys na 'n verandering in 'n nuklied wat veroorsaak word deur botsing met 'n ander deeltjie of na 'n spontane verandering van 'n nuklied sonder botsing. Natuurlike kernreaksies kom voor in die interaksies tussen kosmiese strale en materie, en kernreaksies kan kunsmatig gebruik word om kernenergie op aanvraag te verkry.


'n Patroon bestaan uit 'n herhaling van eenvoudiger eenhede of ontstaan as gevolg van die herhaalde toepassing van dieselfde reëls. Wiskunde word algemeen beskryf as die wetenskap van patrone. Enige reeks getalle wat deur 'n wiskundige funksie gemodelleer kan word, word as 'n patroon beskryf. Musiek volg gewoonlik 'n bepaalde patroon met 'n sekwensie van note, dromme of perkussie. Hierdie artikel is ’n saadjie. Voel vry om Wikipedia te help deur dit uit te brei.


Darrell James Roodt (gebore op 28 April 1963) is 'n Suid-Afrikaanse filmregisseur, scenarioskrywer en vervaardiger. Sy Zoeloe rolprent Yesterday (2004) was vir 'n Oscar in die kategorie Beste nie-Engelse Film genomineer. Hy was die regisseur van die Afrikaanse rolprent Jakhalsdans wat in 2010 vrygestel is. As regisseur: City of Blood (1983) Place of Weeping (1986) The Stick (1987) Tenth of a Second (1987) Jobman (1990) Sarafina! (1992) Father Hood (1993) To the Death (1993) Cry, the Beloved Country (1995) Dangerous Ground (1997) Second Skin (2000) Witness to a Kill (2001) Pavement (2002) Sumuru (2003) Dracula 3000 (2004) TV film Yesterday (2004) "Dirty Laundry" (2005) episode van die TV-series Charlie Jade Faith's Corner (2005) Cryptid (2006) Number 10 (2006) Lullaby (2008) Meisie (2007) Prey (2007) Ella Blue (2008) TV minireeks Zimbabwe (2008) Jakhalsdans (2010) Stilte (2012) Stealing Time (2013) Verskietende Ster (2014) Treurgrond (2015) Darrell Roodt in die Internet-rolprentdatabasis Darrell Roodt op Channel24 Geargiveer 31 Julie 2008 op Wayback Machine


Kragsentrale 'n Kragsentrale of kragstasie is 'n industriële fasiliteit vir die opwekking van elektriese krag uit ander energiebronne. Die middelpunt van byna alle kragsentrales is die elektriese generator, 'n roterende masjien wat meganiese energie omskakel na elektriese energie deur die skepping van 'n relatiewe beweging tussen 'n magnetiese veld en 'n geleier. Die energiebron wat aangewend word om die generator te draai verskil wesenlik. Dit is hoofsaaklik afhanklik van die tipe brandstof wat beskikbaar is, en die toegang tot tipe tegnologie van die elektrisiteitsmaatskappy. Arnot-kragstasie Camden-kragstasie Duvha-kragstasie Hendrina-kragstasie Kendal-kragstasie Koeberg-kernkragsentrale Kusile-kragstasie Lethabo-kragstasie Majuba-kragstasie Matimba-kragstasie Medupi-kragstasie Mungarra-kragstasie (Australië) Hierdie artikel is ’n saadjie. Voel vry om Wikipedia te help deur dit uit te brei.


Lord Charles Henry Somerset (2 Desember 1767 - 18 Februarie 1831, Brighton) was goewerneur van die Kaap die Goeie Hoop. Hy was die tweede oudste seun van die hertog van Beaufort (vandaar Suid-Afrikaanse plekname soos Beaufort-Wes, Port Beaufort en Fort Beaufort) en die kleinseun van admiraal Boscawen. Somerset kom op 5 April 1814 in die Kaap aan. Sy ampstermyn was deurentyd stormagtig, hoofsaaklik vanweë sy outokratiese ingesteldheid. Die Britse Laerhuis het gereeld aantygings van uitspattigheid en finansiële onbevoegdheid bespreek. Hy het egter ook opreg in die bevordering van die landbou belang gestel en altyd die 1820-Setlaars in tye van nood bygestaan. Buiten bogemelde dorpe, dra ook Somerset-Wes en Somerset-Oos sy familienaam. Sy groot stryd teen persvryheid het hom laat swaarde kruis met Thomas Pringle en John Fairbairn, wie se South African Commercial Advertiser hy probeer onderdruk het. Ná hy na Engeland ontbied is om sy optrede te verduidelik, bedank hy in April 1827 waar hy vier jaar later op 20 Februarie sterf. Lys van kommandeurs en goewerneurs van die Kaapkolonie Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978.


Willem Frederik Gerard Nicolaï (Leiden, 1829 – Den Haag, 1896) was 'n Nederlandse dirigent en komponis. Hy was een van die leidende figure uit die Nederlandse musieklewe van die tweede helfte van die 19de eeu. Nicolaï studeer van 1849 tot '52 aan die konservatorium van Leipzig. Hy was 'n verdienstelike orrelis en vestig hom in 1852 as orrelis in Den Haag. In 1865 word hy direkteur van die destydse Koninklike Musiekskool (later Konservatorium) in Den Haag waar hy vroeër reeds as dosent aangestel is en bly direkteur tot sy dood in 1896. Hy was 'n bekende koordirigent en vrugbare komponis. Willem Nicolaï was redakteur van die musiektydskrif Caecilia; hy komponeer operas, koorwerke, liedere en 'n oratorium, getiteld "Bonifacius". Van sy liedere is die bekendste die "Lied von der Glocke" (na 'n gedig van Schiller) en "Die schwedische Nachtigall", opgedra aan die destydse wêreldberoemde zangeres Jenny Lind. Hy was ook komponis van die "Vrystaatse Volkslied". Handleiding bij het onderwijs in de theorie der muziek, vol. 1. 's-Gravenhage: M. Nijhoff, 1885.


'n Hitte-enjin is 'n meganiese toestel wat termiese energie omskakel in meganiese uitsette. Die meganiese uitsette word werk ( W {\displaystyle W} ) genoem, die termiese insette en uitsette hitte ( Q H {\displaystyle Q_{H}} en Q L {\displaystyle Q_{L}} uitsonderlik). Hitte-enjins word tipies gedryf deur 'n spesifieke termodinamiese siklus. Hitte-enjins kan oop met betrekking tot atmosferiese lug wees, of afgeslote en afgedig tot die buitekant (oop of geslote siklus). In ingenieurswese en termodinamika, verrig 'n hitte-enjin die omskakeling van hitte energie na meganiese energie deur van die temperatuurgradiënt tussen die warm "bron" en die koue "pit" gebruik te maak. Hitte word oorgedra vanaf die bron, deur die "werkende liggaam" van die enjin, na die sink. In hierdie proses word sommige van die hitte omgeskakel na werk deur die eienskappe van die werkende stof, gewoonlik 'n vloeier, uit te buit. Hittepomp Carnot Kringloop Termiese Rendement Hierdie artikel is ’n saadjie. Voel vry om Wikipedia te help deur dit uit te brei.


Vir die dorp in die noordelike KwaZulu-Natal, sien Vryheid, KwaZulu-Natal. Vryheid is 'n toestand waarin 'n persoon nie in gevangenisskap verkeer, as slaaf werk, of op enige ander wyse verhinder word nie. Met vryheid word gewoonlik die volgende vryhede bedoel: Vrye wil, die vermoë van rasionele agente om beheer oor hulle eie dade, besluite, of keuses uit te oefen. Politieke vryheid, die afwesigheid van inmenging met die soewereiniteit van 'n individu deur die gebruik van dwang of aggressie. Ekonomiese vryheid, algemeen gedefinieer as die vryheid om te produseer, te handel en goedere en dienste soos benodig te gebruik sonder enige geweld, bedrog of diefstal. Hierdie artikel is ’n saadjie. Voel vry om Wikipedia te help deur dit uit te brei.


Uraan-234 (U-234) is 'n isotoop van uraan. In natuurlike uraan en uraanerts is U-234 'n indirekte ontbindingsproduk van U-238. Dit beslaan egter net 0,0055% (55 dele per miljoen) van rou uraan, omdat die halfleeftyd daarvan net 246 000 jaar is, omtrent 1/18 000 die halfleeftyd van U-238. Hierdie artikel is ’n saadjie. Voel vry om Wikipedia te help deur dit uit te brei.


Pan Tadeusz is 'n Poolse rolprent wat in 1999 onder die regie van Andrzej Wajda gemaak is. Dit baseer op die gelyknamige heldedig van die Poolse digter Adam Mickiewicz (1798–1855). In sy film skep Andrzej Wajda die ingewikkelde verhoudings tussen mans en vroue tot 'n kleurryke verhaal oor ballingskap, verlange, Poolse nasionale trots, oorlog en geskiedenis om. Pan Tadeusz handel oor familiefetes, beloftes van wraak, verswygde identiteite, gedwarsboomde liefde, moord, pyn, skuldgevoelens, onthullings op die doodsbed en versoening oor generasies heen. Nadat Pole en Litaue vir 'n tydperk van vierhonderd jaar in 'n gemeenskaplike staat verenig was, verdwyn Pole in 1795 met die derde en laaste van die Poolse Delinge van die politieke Europese landkaart, en sy gebiede word by Rusland, Pruise en die Oostenrykse Ryk ingelyf. Vir patriotiese Pole, wat na selfregering hunker, is daar net een hoop – Frankryk. Keiser Napoléon Bonaparte het belowe om die Poolse staat te herstel mits die Pole bystand aan hom vir sy veldtog teen Rusland sou verleen.


Hannes Meiring (11 Oktober 1934, Potchefstroom - 2 Mei 2010, Stellenbosch) was 'n bekroonde Suid-Afrikaanse argitek, grafiese kunstenaar, skilder en bewaarder van Suid-Afrika se argitektoniese erfenis. Hy het historiese geboue beskryf as "die sout en peper van 'n stad". Hy het onder andere geveg vir die behoud van die ou geboue op Kerkplein en Pretoria se middestad soos die Ou Raadsaal en Paleis van Justisie van die Zuid-Afrikaansche Republiek, die Nederlandse Bank-gebou, die Café Riche, die Tudor-gebou, die Hoofposkantoor en die Reserwebank-gebou. Meiring was in 1986 betrokke by die uitbreiding en veranderinge aan die Parlement in Kaapstad, insluitend die ontwerp van die Groot Saal, die saal vir die Raad van Afgevaardigdes en bykomende kantore vir Parlementslede. Hannes Meiring is op 75-jarige ouderdom aan 'n hartaanval in sy huis oorlede. Hy laat sy vrou, die joernalis en skrywer Martie Retief-Meiring en sy dogter Kabous agter. Goue medalje van die Stigting Simon van der Stel vir sy bewaring van historiese erfenis. Meriete-toekenning van die Akademie vir Wetenskap en Kuns.


Die Ou Raadsaal, 'n historiese gebou aan die suidelike kant van Kerkplein in Pretoria, was die Parlementsgebou van die Transvaalse Republiek aan die einde van die 19de eeu toe Paul Kruger die laaste president van die ou Boererepubliek was. Die gebou is ontwerp deur Sytze Wierda en die kontrak vir die bouwerk is aan John Johnstone Kirkness toegestaan teen 'n som van £82 500. Bouwerk is in Februarie 1889 begin, die hoeksteen is op 6 Mei deur President Kruger gelê, en die werk is in Desember 1891 voltooi. Die gebou is in 1989 en weer in 1962 tot sy volle glorie gerestoureer. Die styl, soos beskryf deur die argitek, is Italiaanse Renaissance. Die mure is gepleisterde baksteen, wat geverf is om sandsteen na te boots. Daar is 'n lantern wat 'n horlosie huisves op die toring bo die hoofingang. Daar bo-op is die beeld van 'n vrou, sommige mense glo dit is Minerva, die Romeinse godin van oorlog, of 'n standbeeld wat vryheid verteenwoordig. Die Ou Raadsaal is verklaar as 'n Provinsiale Erfenisterrein en word beskerm ingevolge Artikel 34 van die Wet op Nasionale Erfenishulpbronne (Wet 25 van 1999), aangesien dit ouer as 60 jaar is.


Natasha Joubert (gebore 23 Julie 1997) is 'n Afrikaanse sangeres en skoonheidskoningin. Haar debuutalbum, Mis Jou Soveel, is in 2006 deur EMI uitgereik. In 2007 word sy as Mev. Verenigde Nasies Internasionaal gekroon. Natasha het 'n graad in B.Comm. (Bedryfsielkunde) verwerf en was met die geestelike sanger Willie Joubert getroud. Daisy O My Bokka, 2009 SELECT Mis Jou Soveel CD/DVD, 2006 EMI Mis Jou Soveel, 2006 EMI Sangeres van SA gekroon as wêreld se mooiste mevrou, Beeld, 21 Augustus 2007. 'n Ware prinses wat net wil sing[dooie skakel], Rapport, 7 Oktober 2008. Lys van Suid-Afrikaanse musikale kunstenaars Natasha Joubert se amptelike webtuiste Tiketero op YouTube O my bokka op YouTube Terug na my Geboorteland op YouTube Hierdie artikel is ’n saadjie. Voel vry om Wikipedia te help deur dit uit te brei.


Amintas IV (Grieks: Ἀμύντας Δ), uit die Argeïese Dinastie, was in 359 v.C. koning van Masedonië. Hy was die seun van Perdikkas III. Ná die dood van sy pa in 359 v.C. het hy koning geword, maar hy was net ’n baba. Perdikkas se broer, Philippus II, het sy leermeester en regent geword. In dieselfde jaar het Philippus homself tot koning van Masedonië verklaar. Amintas is nie as gevaarlik genoeg beskou om ’n bedreiging vir Philippus te wees nie. Dié het selfs sy dogter, Cynane, as vrou aan hom gegee. Toe Philippus se seun, Alexander die Grote, in 336 v.C. die troon bestyg, het sake ’n ander loop geneem – hy het Amintas dadelik laat teregstel. Hierdie artikel is vertaal vanuit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Groet die Grotman is 'n Afrikaanse vertaling van Defending the Caveman, 'n toneelstuk deur Rob Becker. Koos Kombuis het die vertaalwerk en verwerking gedoen. Sandra Prinsloo het die regie behartig en Hannes Muller speel die hoofrol. Die toneelstuk se 500ste opvoering is op 25 Julie 2008 in die Sudwala Grotte naby Nelspruit gevier. Dit is die eerste keer dat die wêreldberoemde toneelstuk in 'n regte grot opgevoer is. Die toneelstuk is al deur meer as agt miljoen mense gesien in vyf en veertig lande in teaters regoor die wêreld gesien. Dit is al in meer as dertig verskillende tale uitgevoer. Grotman ‘lees’ sy gehoor voor hy erg grof raak, Rapport, 6 November 2006. Grotman is vir 1ste keer in regte grot[dooie skakel], Rapport, 22 Julie 2008. Taitte, Lawson (2007-08-07). "'Caveman' has fresh face". Dallas Morning News. Besoek op 2007-08-24. Groet die Grotman se amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


'n Kettingreaksie is 'n volgorde van reaksies waar 'n reaktiewe produk, of 'n neweproduk addisionele reaksies veroorsaak. In 'n kettingreaksie lei positiewe terugvoer tot 'n self-onderhoudende en vergrotende ketting van gebeurtenisse. Dit moet nie verwar word met 'n multi-stap reaksie nie, wat algemeen voorkom in anorganiese en organiese sintese. Kettingreaksies is een manier waardeur stelsels wat nie in termodinamiese ewewig is nie, energie kan vrystel of entropie kan verhoog om sodoende 'n toestand van hoër entropie te bereik. 'n Stelsel kan byvoorbeeld nie in staat wees om 'n laer energietoestand te bereik deur energie in die omgewing vry te stel nie, want dit word belemmer of verhinder om op die een of ander manier reaksie te voltooi wat tot die vrystelling van energie lei. As 'n reaksie lei tot 'n klein energievrystelling wat meer energie vrystel in 'n uitbreidende ketting, sal die stelsel gewoonlik plofbaar ineenstort totdat baie of al die gestoorde energie vrygestel is. 'n Makroskopiese vergelyking vir kettingreaksies is 'n sneeubal al groter word totdat uiteindelik 'n sneeustorting ontstaan (die "sneeubaleffek").


Sir John Francis Cradock (11 Augustus 1759–26 Julie 1839) was die tweede Britse goewerneur van die Kaap die Goeie Hoop. Hy is in Ierland gebore en was die seun van aartsbiskop John Cradock van Dublin. Hy word in 1811 goewerneur van die Kaap. Sy militêre vernuf was uiters nuttig in die oorlog aan die Oosgrens teen die Xhosas. Rondgaande howe was 'n nuwigheid wat tydens sy bewind ingevoer is. Sy grondhervorming is 'n blywende nalatenskap wat die hedendaagse stelsel van titelaktes daargestel het. Hy is in 1812 tot generaal bevorder en keer die volgende jaar terug na Brittanje waar hy die familienaam Caradoc aanneem. Later word kry hy 'n ridderskap as baron Howland. Die dorp Cradock is na hom genoem. Lys van kommandeurs en goewerneurs van die Kaapkolonie Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978.